במעגלי משנה – בגרות במשנה.

פרק א' - תורה ודרך ארץ.

# משנה מסכת פאה פרק א משנה א.

# אלו דברים שאין להם שיעור:

# הפאה והבכורים והראיון וגמילות חסדים ותלמוד תורה.

# אלו דברים שאדם אוכל פירותיהן בעולם הזה והקרן קיימת לו לעולם הבא:

# כיבוד אב ואם, וגמילות חסדים, והבאת שלום בין אדם לחבירו,

# ותלמוד תורה כנגד כולם.

**פרוש המשנה:**

**הכותרת הראשונה: אלו דברים שאין להם שיעור:**

המשנה מביאה מספר דברים שהתורה אומרת לנו לעשות או לתת, אבל לא אומרת כמה. אין להם "שיעור" = כמות.

1. פאה – כל אדם שיש לו שדה שהוא מגדל בה פרות או ירקות, צריך להשאיר בקצה של השדה חלק מהפרות או הירקות, בשביל העניים. המצווה היא להשאיר. לא כתוב כמה להשאיר.

2. ביכורים – אדם המגדל את אחד משבעת המינים (חיטה, שעורה, ענבים ("גפן"), תאנה, רימון, זיתים או תמרים (ארץ זית שמן ודבש" דבש = דבש תמרים), צריך להביא לבית המקדש את הפרות הראשונים והיפים. עשו זאת בקבוצות שעלו ביחד, עם תזמורת וריקודים. כמה להביא? לא כתוב בתורה ("אין להם שיעור").

3. ראיון – מצווה לעלות לרגל – לעלות לבית המקדש ברגלים – בחגים פסח, שבועות וסוכות. והביאו קורבן ראיה ("ראיון" מהמילה ראיה. כי בתורה נאמר "שלוש פעמים בשנה **יראה** כל זכורך את פני ה' אלוקך"). יש מצווה לעלות לרגל בחגים. אבל לא כתוב כמה פעמים בשנה).

4. גמילות חסדים – לעזור לכל מי שצריך עזרה. (לגמול חסד). לא כתוב כמה לעזור. אבל חשוב לעזור כמה שיותר.

5. תלמוד תורה – מצווה ללמוד תורה. לא כתוב כמה. אבל צריך להשתדל ללמוד כמה שיותר.

**כותרת שניה – החלק השני של המשנה:**

**אלו דברים שאדם אוכל פירותיהן בעולם הזה והקרן קיימת לו לעולם הבא.**

אלו מצוות שאדם עושה אותם (מקיים אותם), מקבל שכר, הקב"ה ייתן לו דבר טוב בעולם הזה שאנחנו חיים בו, וגם יקבל עוד שכר בעולם הבא.

1. כיבוד אב ואם, (לכבד את ההורים).
2. וגמילות חסדים, (לעזור למי שצריך עזרה)
3. והבאת שלום בין אדם לחבירו, (לעשות שלום בין אנשים שרבים).
4. ותלמוד תורה כנגד כולם. הכי חשוב ללמוד תורה, כי אם ידע תורה, ידע איך לעשות את כל הדברים הטובים לפי התורה.

**הרמב"ם בפרוש המשנה לרמב"ם.**

ישנם שתי קבוצות של מצוות:

1. בין אדם למקום – מצוות שהם רק ביני לקב"ה, כמו שמירת שבת והנחת תפילין. מי שמקיים את המצוות האלו, הקב"ה רואה בזה שהאדם עושה צדקה – עושה דבר טוב לקשור רק לו ולקב"ה. לכן השכר לו הוא בעולם הבא, השכר הוא לנשמה שלו.
2. בין אדם לחברו – מצוות הקשורות לקשר בין אנשים, כמו שאסור לגנוב, לרצוח או לשקר. לכן אם דאגתי להתנהג נכון כלפי אנשים אחרים, בהתנהגות היפה שלי, אני כבר מקבל פרס. אוהבים אותי, ואולי גם נותנים לי מתנות.

כל מה שאני במצוות שקשורות ליחסים בין בני אדם – נחשבות לחלק ממצוות "גמילות חסדים". ולכן השכר הוא גם בעולם הזה, כי המעשה עושה לי טוב, כי נעים לחיות בצורת התנהגות כזאת, ויש שכר גם בעולם הבא.

**רבנו עובדיה מברטנורא:**

**על מצוות גמילות חסדים:**

יש דברים שבהם לא כתוב כמה לתת או לעשות, ויש דברים בגמילות חסדים שכן יש כמות.

1. כל המצוות של גמילות חסדים שקשורות לכסף, יש להם שיעור. יש סכום שצריך לתת למצווה. לדוגמה: לתת צדקה לעני – צריך לתת לפחות 1/10 ממה שהרוויח – לעניים, ולא יותר מ20%.
2. כל מצוות שלא קשורות לכסף, כמו שאסור לפגוע באדם אחר. בדברים כאלו אין סכום, לדוגמה: לא כתוב כמה לא לפגוע בשני.

**שאלות:**

1. אילו מצוות חוזרות במשנה בשני החלקים שלה?
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. על איזו מצווה המשנה אומרת כי היא החשובה ביותר? ולמה היא הכי חשובה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. הרמב"ם כותב: "וימצא טובה בעולם הזה, בעבור שנהג מנהג הטוב בין בני אדם, כי כשינהג מנהג הזה, וינהגו אחרים כמנהגו - יקבל כמו כן שכר מהענין ההוא".
6. הסבר את דבריו. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
7. כתוב דוגמא שמוכיחה את דברי הרמב"ם שהוא צדק: \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
8. הברטנורא כותב "ותלמוד תורה – אין לה שיעור דכתיב "והגית בו יומם ולילה".
9. הסבר את דבריו: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
10. למה תלמוד תורה כל כך חשוב? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**משנה מסכת קידושין פרק א משנה ז**

# כל מצות הבן על האב - אנשים חייבין ונשים פטורות.

# וכל מצות האב על הבן - אחד אנשים ואחד נשים חייבין.

# וכל מצות עשה שהזמן גרמה - אנשים חייבין ונשים פטורות.

# וכל מצות עשה שלא הזמן גרמה - אחד אנשים ואחד נשים חייבין.

# וכל מצות לא תעשה בין שהזמן גרמה בין שלא הזמן גרמה - אחד אנשים ואחד נשים חייבין.

# חוץ מ: א. בל תשחית.

# ב. ובל תקיף.

# ג. ובל תטמא למתים:

**נושא המשנה:** סוגי מצוות, והשאלה מי חייב לעשות אותם, בנים או בנות או כולם?

1. כל מצות הבן על האב - אנשים חייבין ונשים פטורות.

קבוצת המצוות: כל הדברים שיש מצווה לילדים לעזור להורים.

הדין: מי חייב? בנים ולא בנות.

הסיבה: (מהגמרא, לא כתוב במשנה): כי הבת, לאחר החתונה – צריכה לשמוע בקול בעלה. ולכן אם הוא יהיה רשע, ולא יסכים לתת לה לעזור להורים שלה, היא לא צריכה לעזור להם. **אבל ברור שאם יכולה לעזור להורים, צריכה לעזור.**

1. וכל מצות האב על הבן - אחד אנשים ואחד נשים חייבין.

קבוצת המצות: דברים שההורים צריכים לדאוג לילדם שלהם.

הדין: האבא והאמא חייבים לעשות אותם. הטיפול בילדים הוא באחריות שני ההורים.

1. וכל מצות עשה שהזמן גרמה - אנשים חייבין ונשים פטורות.

קבוצת המצוות: מצוות עשה – מצווה שצריך לעשות בה משהו. כמו להניח תפילין או לתת צדקה, "שהזמן גרמה" – שהזמן הוא הגורם. זאת אומרת שצריך לעשות את המצווה דווקא בזמן מסוים (לדוגמה: מצוות עשה לשבת בסוכה, היא קשורה לזמן – לחג סוכות, ולא לכל השנה).

הדין: הבנים חייבים לעשות אותן. הבנות לא חייבות, אבל מותר להן לעשות את המצוות האלו.

הסיבה (לא כתובה במשנה): הנשים מטפלות בילדים, ולא תמיד הן יכולות לקיים את המצוות האלו, בגלל הילדים. אבל אם הן כן יכולות, ברור שכדאי שכן יעשו את המצוות האלו, אבל הן לא חייבות.

1. וכל מצות עשה שלא הזמן גרמה - אחד אנשים ואחד נשים חייבין.

קבוצת המצוות: מצוות עשה – שצריך לעשות משהו, אבל "לא הזמן גרמה" – לא צריך לעשות אותה דווקא בזמן מסוים, כמו לברך ברכת המזון.

הדין: כולם חייבים לעשות אותן (בנים ובנות).

1. וכל מצות לא תעשה בין שהזמן גרמה בין שלא הזמן גרמה - אחד אנשים ואחד נשים חייבין.

קבוצת המצוות: "מצוות לא תעשה" – מצווה שבה **אסור** לי לעשות משהו, כמו "לא תרצח". ולא משנה ("בין ש...")אם זה קשור לזמן מסוים ("זמן גרמה"), או לא קשור לזמן מסוים ("שלא הזמן גרמה").

הדין: כולם חייבים לא לעשות את הדברים האלו, בנים ובנות אותו הדבר.

יוצאים מן הכלל בקבוצה: (" חוץ מ...").

1. "בל תשחית" – שאסור לגלח את הזקן עם סכין גילוח. לבנים אסור, לבנות (שיש להן זקן) – מותר.
2. "בל תקיף" – אסור לבנים לספר לגמרי את הפאות. לבנות מותר.

הסיבה: בתורה כתוב "ולא תשחית את פאת זקנך" ו"לא תקיף פאת ראשך". המילה "זקנך" כתובה לבנים. לכן האיסור הוא רק לבנים. וחכמים מסבירים כי כמו שהאיסור בזקן הוא רק לבנים, אז גם החלק השני "ולא תקיף פאת ראשך" היא רק לבנים. בלשון הגמרא "כל שישנו בזקנך, ישנו בבל תקיף".

1. "בל תטמא למתים" – לבנים הכהנים אסור להיכנס לבית הקברות או לגעת במת. לבנות שלהם – מותר.

**רמב"ם בפרושו למשנה:**

"**מסורת**" - מצוות עשה שהזמן גרמה – נשים פטורות (לא חייבות) מלעשות אותן, וחלק חייבות. כמו הדלקת נרות שבת וחג. שיש להם זמן קבוע, ובכל זאת זו מצווה דווקא לבנות.

אם כן מאילו מצוות עשה שהזמן גרמה נשים פטורות? ומאילו לא?

עונה הרמב"ם: המסורת. כל מצווה שעברה מאם לבת שלה במשך כל הדורות שזו מצווה לבנות, בנות חייבות לעשות. ומצוות שבמסורת נשים פטורות – נשים לא חייבות.

**שאלות:**

1. המשנה כותבת את החובות שיש לאנשים מסוימים לאנשים אחרים.

ציין מי חייב למי לפי המשנה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. "השווה הכתוב אשה לאיש לכל עונשין שבתורה".
2. לגבי אלו מצוות מדבר משפט זה? \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. למה לדעתך, מה שאסור לבנים במצוות האלו, אסור גם לבנות? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. הגמרא כותבת (מתורגם לעברית) "ואלו הנשים, הועיל ואינן יכולות להשחית, הן אינן אסורות בהקפה".
5. לגבי אילו יוצאים מן הכלל – נאמר הסבר זה של הגמרא? (פרט 2 יוצאים מהכלל). \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. כיצד מסבירה הגמרא את הקשר בין שני האיסורים האלו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. בפסוק נאמר "אמור אל הכהנים בני אהרון .... לנפש לא יטמא בעמיו". הגמרא לומדת מהפסוק "בני אהרון, ולא בנות אהרון".
3. לגבי איזה יוצא מן הכלל במשנה למדה הגמרא את הדין הזה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. מה לומדת הגמרא מפסוק זה? \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת אבות פרק ב משנה ב

# רבן גמליאל בנו של רבי יהודה הנשיא אומר:

# יפה תלמוד תורה עם דרך ארץ שיגיעת שניהם משכחת עון.

# וכל תורה שאין עמה מלאכה סופה בטלה וגוררת עון.

# וכל העמלים עם הצבור יהיו עמלים עמהם לשם שמים, שזכות אבותם מסייעתן, וצדקתם עומדת לעד.

# ואתם מעלה אני עליכם שכר הרבה כאילו עשיתם:

**האומר: (מי שאמר את הדברים הכתובים במשנה):** רבן גמליאל בנו של רבי יהודה הנשיא.

**נושא המשנה:**

1. הדבר הנכון בחיים: ללמוד תורה, וגם לעבוד.
2. מה עלול לקרות למי שרק לומד תורה, ולא עובד.

**המאירי (שם של מפרש בשם המאירי):**

מה זה "דרך ארץ"?

תשובה:

1. פרנסה – עבודה שעובד שיהיה לו כסף לקנות מה שצריך לבית.
2. התנהגות יפה.

המשנה נותנת טעם – סיבה למה צריך את שני הדברים יחד "שיגיעת שניהם משכחת עוון" – כאשר עושים את שני הדברים (לימוד תורה ודרך ארץ), זה עוזר שלא נעשה חטא (עוון). איך?

1. לפי ההסבר ש"דרך ארץ" – זה פרנסה:

אדם שלומד תורה – לומד איך להתנהג, ולהרוויח בלי לשקר, בצורה יפה. לכן גם בעבודה שלו – הוא יהיה ישר וטוב.

אבל אדם שרק לומד תורה, בבית לא יהיה כסף לאוכל ובגדים, ואז אשתו והילדים יבכו לו, והוא ילך ויגנוב, כדי להרוויח הרבה כסף בזמן קצר. ואז מה שווה כל הלימוד תורה שלו. לימוד התורה גרם לו לעשות חטא – לגנוב.

1. לפי ההסבר ש"דרך ארץ" זו התנהגות יפה:

מי שלומד תורה, וגם מתנהג יפה, אדם כזה יכול להשפיע על אחרים שיתנהגו יפה כמהו, וילמדו תורה כמוהו.

אבל אם רק לומד תורה, אבל לא מתנהג יפה לאחרים – הוא גורם לעוון – לחטא נורא, כי האנשים אומרים "תראו איזו תורה זו! תראו איך מתנהג מי שנראה צדיק, כי הוא רק לומד תורה! – וזה גורם לאנשים לשנוא את התורה, וזה דבר רע מאוד.

# משנה מסכת אבות פרק ד משנה ה

# רבי ישמעאל בנו אומר:

# הלומד על מנת ללמד - מספיקין בידו ללמוד וללמד.

# והלומד על מנת לעשות - מספיקין בידו ללמוד וללמד לשמור ולעשות.

# רבי צדוק אומר:

# אל תעשם עטרה להתגדל בהם ולא קרדום לחפור בהם.

# וכך היה הלל אומר:

# ודישתמש בתגא חלף, הא למדת כל הנהנה מדברי תורה נוטל חייו מן העולם:

# נושא המשנה:

# חשוב ללמוד תורה, כדי שנוכל להעביר אותה לילדים שלנו. לדורות הבאים.

# לא צריך ללמוד רק בשביל שאני אדע.

# חשוב ללמוד תורה, כדי שנדע איך לקיים מצוות.

**הסבר המשנה:**

האומר הראשון: רבי ישמעאל.

מביא שתי סיבות שבגללם אדם לומד תורה, ובכל אחד מהם מה הקב"ה עושה בשבילו.

|  |  |  |
| --- | --- | --- |
|  | הסיבה | הקב"ה עוזר ללומד |
| 1 | לומד כדי ללמד אחרים | ללמוד בעצמו, וללמד אחרים |
| 2 | לומד כדי לעשות – לקיים מצוות | ללמוד בעצמו, ללמד אחרים, ולקיים מצוות. |

האומר השני: רבי צדוק.

הנושא שעליו הוא מדבר: אסור לאדם הלומד תורה, להשתמש בתורה שלמד, כדי לקבל לעצמו דברים.

"אל תעשם עטרה להתגדל בהם" – אל תלמד תורה, כדי להיות רב, כדי שיכבדו אותך, בזכות הידע שלך בתורה.

" ולא קרדום לחפור בהם" – אל תלמד תורה כדי שתוכל להשתמש בידע שלך לצאת נגד חכמים.

" וכך היה הלל אומר:

ודישתמש בתגא חלף, הא למדת כל הנהנה מדברי תורה נוטל חייו מן העולם".

רבי צדוק מביא את דברי הלל שנאמרו בארמית. ופרושם: מי שמשתמש בתורה כדי לקבל כבוד – בסוף התורה שלו תחלוף, לא תשאר.

מדברי הלל, לומד רבי צדוק: "הא למדת..." מכאן אתה לומד, שכל מי שנהנה מדברי תורה שלמד, החיים שלו חולפים סתם כך. ובסופו של דבר הוא לא יהיה אדם מכובד.

**הלכות הנלמדות מהמשנה:**

הרמב"ם.

מי שלומד תורה, ולא עובד כדי להתפרנס, ואומר שזה לא נורא, ותמיד יבקש צדקה, ומזה יחיה – הוא עושה דבר נורא.

הוא מחלל את השם – גורם לאנשים לשנוא את הדתיים, ולכן הם שונאים את התורה ואת הקב"ה הם אומרים "אם ככה מתנהגים הדתיים, אז התורה לא שווה כלום".

וזה גורם שאור התורה – היפה בתורה – אנשים לא רואים אותו. כי הם שונאים את הדתיים.

מאור הדת – אנשים לא רוצים בגללו להיות דתיים.

וגורם לעצמו דבר רע, והוא לא יזכה לדברים טובים בעולם הבא.

סופו של אדם כזה שהוא יהיה גנב (או ירמה אנשים) כדי שיהיה לו כסף לאוכל ולשאר הדברים שאדם צריך.

**שאלות הבנה והרחבה:**

1. במשנה מופיעים שני תנאים המביאים בה את הדברים שלהם. כתוב את שמותיהם.

\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_.

2. מה שם התנא הנוסף המופיע במשנה? מי מזכיר אותו, ולמה הוא מזכיר אותו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. התנא קמא – החכם הראשון הכתוב במשנה, מביא שתי סיבות טובות למה ללמוד תורה. כתוב מה הסיבה היותר טובה בין שניהם. נמק! \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. התנא השני המוזכר במשנה מדבר על לימוד תורה לא למטרות טובות. לאלו סיבות לומד אדם זה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. כיצד מתייחס הרמב"ם למי שלומד תורה ולא עובד? \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. כיצד אתה מרגיש כאשר אתה פוגש רב המתנהג יפה במיוחד, כלפי התורה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת אבות פרק ד משנה ו

# רבי יוסי אומר:

# כל המכבד את התורה - גופו מכובד על הבריות.

# וכל המחלל את התורה - גופו מחולל על הבריות.

האומר: (התנא האומר את המשנה): רבי יוסי.

**הסבר המשנה לפי המאירי**

נושא המשנה:

הקשר בין לימוד תורה, ההתנהגות של הלומד, ויחס האנשים אליו.

רבי יוסי אומר את אותו הדבר, פעם בצד הטוב, ופעם ברע.

בטוב: לומד תורה + מתנהג יפה = האנשים מעריכים אותו, בזכות זה אוהבים את התורה, ואז מאמינים בקב"ה.

ברע: לומד תורה + מתנהג לא יפה = האנשים שונאים אותו, בגלל זה הם שונאים את התורה, ובגללו הם לא מאמינים בקב"ה.

**שאלות:**

1. כיצד מסביר המאירי את הקשר בין הלומד תורה (הרב) לבין השאלה האם נאמין או לא נאמין בקב"ה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. האם לדעתך זה צודק שאנחנו קובעים את דעתנו על התורה, לפי התנהגות של אדם הלומד תורה, ולא לפי מה שכתוב בה? \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת אבות פרק ו משנה ג

# הלומד מחבירו פרק אחד או הלכה אחת או פסוק אחד או דבור אחד אפילו אות אחת צריך לנהוג בו כבוד.

# שכן מצינו בדוד מלך ישראל שלא למד מאחיתופל אלא שני דברים בלבד וקראו רבו אלופו ומיודעו שנאמר +תהלים נ"ה י"ד+ ואתה אנוש כערכי אלופי ומיודעי.

# והלא דברים קל וחומר ומה דוד מלך ישראל שלא למד מאחיתופל אלא שני דברים בלבד קראו רבו אלופו ומיודעו הלומד מחבירו פרק אחד או הלכה אחת או פסוק אחד או דבור אחד אפילו אות אחת על אחת כמה וכמה שצריך לנהוג בו כבוד.

# ואין כבוד אלא תורה שנאמר "כבוד חכמים ינחלו" "ותמימים ינחלו טוב".

# ואין טוב אלא תורה שנאמר "כי לקח טוב נתתי לכם תורתי אל תעזובו".

אומר המשנה: לא כתוב.

נושא המשנה:

הכבוד שצריך לתת לכל אחד שלימד אותי תורה, ואפילו לימד אותי רק אות אחת אני כבר חייב לכבד אותו.

צורת הלימוד:

לומדים מדוד המלך שלמד מאחיתופל רק שני דברים, ודוד קורא לו "אלופי מיודעי".

בסיפא (בסוף) של המשנה:

הוכחה מהפסוקים שכבוד וטוב קשורים לתורה.

**צורת לימוד:**

מהפסוקים. המילה כבוד והמילה טוב מתקשרים לתורה.

**מושג מרכזי שמוזכר במשנה:**

"קל וחומר" = צורת קבלת מסקנות האומרת שאם במקרה קל, אני אומר שצריך לעשות כך וכך, אז במקרה רציני יותר, בטח צריך לעשות לפחות כך וכך. לדוגמא מהמשנה:

אם אחיתופל לימד את דוד רק שני דברים, וכבר דוד נותן לו כבוד גדול, אז בטח שמי שמלמד אותי תורה – אני חייב לתת לו כבוד גדול.

**פירוש הרב נפתיל הירץ.**

השאלה: למה רבי יהודה הנשיא, כאשר הוא סידר את המשנה, הוא סידר את המשניות בסדר הזה?

תשובה: אחרי שבמשניות האחרונות דיברנו כמה חשוב ללמוד תורה, ולהתנהג יפה, עכשיו מלמדים אותנו שאנחנו צריכים לכבד את מי שמלמד אותנו תורה. (למרות שלפי המניות הקודמות, מי שמלמד אותנו את התורה, אסור לו לבקש כבוד).

החידוש במשנה: גם אם רב שיודע הרבה תורה, שמע דבר חדש בשבילו בתורה, מאדם פשוט, הרב חייב לכבד את האדם הפשוט, ובזה הוא מראה כי מה שחשוב לו זה הלימוד תורה, ולא הכבוד. (כי הוא מוכן לכבד גם אדם פשוט רק בזכות המעט תורה שלמד ממנו).

**שאלה:**

כיצד צריך להתנהג לאדם שלימד אותי קצת תורה, וברור לי שאני יודע הרבה יותר ממנו, וגם לימדתי אתו הרבה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

משנה מסכת אבות פרק ו משנה ד.

כך היא דרכה של תורה:

פת במלח תאכל, ומים במשורה תשתה, ועל הארץ תישן, וחיי צער תחיה, ובתורה אתה עמל.

ואם אתה עושה כן – "אשריך וטוב לך" - אשריך בעולם הזה וטוב לך לעולם הבא.

אל תבקש גדולה לעצמך,

ואל תחמוד כבוד יותר מלמודך (עשה),

ואל תתאוה לשלחנם של מלכים ששולחנך גדול משולחנם וכתרך גדול מכתרם ונאמן הוא בעל מלאכתך שישלם לך שכר פעולתך:

האומר: לא כתוב את שם האומר.

נושא המשנה:

חייבים ללמוד תורה בכל מקרה, גם אם לא חסר לי כלום, וגם אם כן חסרים לי דברים. אני אוכל רק לחם יבש עם מים, אני צריך להמשיך ללמוד תורה, כי היא כל כך חשובה.

**הרב צבי יהודה קוק (הרצי"ה).**

התורה לא אומרת שחשוב לסבול, ולאכול רק לחם ולשתות מים. אבל מי שזה מה שיש לו, עלול להרגיש מאוד רע ועצוב.

אם אותו האדם ירגיש שמה שחשוב באמת זה לימוד התורה והקשר עם הקב"ה, הרי אם הוא רוצה, הוא יוכל ללמוד ולהאמין. הוא ירגיש טוב בלימוד ובאמונה בקב"ה, ולא ייבהל וירגיש רע בגלל המצב הכלכלי הקשה שלו.

מי שחושב על כך, מבין שבאמת זה לא קשה לקיים את כל המצוות מבחינה טכנית. הבעיה היא פסיכולוגית, היצר הרע מנצל את הדברים שבהם אני חלש נפשית, ואמר לי שקשה לקיים מצוות. אם אני חזק ומרגיש את הקשר לקב"ה, אני מבין מה באמת חשוב בחיים, בשביל מה אני חי, (וזה לא בשביל לאכול בעוד מסעדה או כדי לראות עוד סרט...), אז האמונה בקב"ה שאני מקבל מלימוד התורה, עוזרת לי להרגיש טוב יותר, ולשמוח במה שיש לי.

פעמים, דווקא מתוך הקושי בחיים, רואים איך הקב"ה כן עוזר להמשיך. והאמונה מתחזקת.

# משנה מסכת אבות פרק ו משניות ה' – ו

# גדולה תורה יותר מן הכהונה ומן המלכות.

# שהמלכות נקנית בשלשים מעלות

# והכהונה בעשרים וארבע

# והתורה נקנית בארבעים ושמונה דברים: בתלמוד בשמיעת האוזן בעריכת שפתים בבינת הלב בשכלות הלב באימה ביראה בענוה בשמחה בשמוש חכמים בדקדוק חברים ובפלפול התלמידים בישוב במקרא במשנה במיעוט שינה במיעוט שיחה במיעוט תענוג במיעוט שחוק במיעוט דרך ארץ בארך אפים בלב טוב באמונת חכמים ובקבלת היסורין:

# המכיר את מקומו והשמח בחלקו והעושה סייג לדבריו ואינו מחזיק טובה לעצמו אהוב אוהב את המקום אוהב את הבריות אוהב את הצדקות אוהב את התוכחות אוהב את המישרים מתרחק מן הכבוד ולא מגיס לבו בתלמודו ואינו שמח בהוראה נושא בעול עם חבירו מכריעו לכף זכות מעמידו על האמת מעמידו על השלום מתישב לבו בתלמודו שואל ומשיב שומע ומוסיף הלומד על מנת ללמד והלומד על מנת לעשות המחכים את רבו והמכוין את שמועתו והאומר דבר בשם אומרו הא למדת שכל האומר דבר בשם אומרו מביא גאולה לעולם שנאמר +אסתר ב'+ ותאמר אסתר למלך בשם מרדכי:

האומר: לא מוזכר מי אמר את המשניות האלו.

**נושא המשניות:**

המידות, הדברים שאדם שרוצה ללמוד תורה ברצינות, ולהתקרב לקב"ה באמת, צריך את כל הדברים האלו.

לא נעבור על כל ה48 דברים שצריך לעשות, כדי להצליח להתקרב לקב"ה (ועל כך כתב הרמח"ל ספר שלם הנקרא "מסילת ישרים"). נביא רק מספר דברים:

בלימוד – אדם חייב ללמוד, אבל צריך לדעת כי חשוב ללמוד מאדם שיודע, ולא ללמוד רק לבד.

שמיעת אוזן – להיות מרוכז, ולהקשיב טוב, כדי להבין נכון, לעומק בצורה מלאה.

במיעוט דרך ארץ – בחיים צריכים לטפל בכל מה שקשור לחיים (לעשות קניות, לשמור על החוק, לדאוג לפרנסה ועוד ועוד. חשוב להמשיך לעשות את כל מה שצריך כדי לחיות כמו בן אדם. אבל תמיד לזכור שזה מה שצריך לעשות, אבל מה שחשוב באמת לנפש – זה לימוד התורה ולהתקרב לקב"ה.

(כפי שאמר לי חבר טוב "אני עובד כל יום כעשר שעות, אבל מה שחשוב לי, זה השיעור בתורה של שעה בלילה. אני עובד, כי צריך. אני לומד – כי אני רוצה, צריך לנשמה).

השמח בחלקו – אדם השמח במה שיש לו. אומר שזה מה שהקב"ה נתן, וזה מספיק, ועל זה אני צריך להגיד תודה לקב"ה.

צריך לשמוח לא רק ברכוש שיש לו, אלא גם להודות על יכולת הלימוד שלו, גם אם הוא יודע שרבים מסוגלים ללמוד הרבה יותר טוב ממנו. העיקר לנצל את היכולות שלי במקסימום. צריך להגיד לעצמי – זה מה שהקב"ה נתן לי, זה מה שטוב, ובזה אעשה את הכי טוב שאני יכול.

נושא ב': צדקה וחסד, מידות, אמת ויושר – עמוד 15.

היושר: ספר החינוך.

התורה מלמדת אותנו שזה לא בסדר לקחת דברים שלא שייכים לי, אלא כל אחד צריך לזכות במה שהוא הצליח להרוויח ביושר, בלי לפגוע באחרים.

# צדקה וחסד:

# משנה מסכת פאה פרק ח משנה ז

# אין פוחתין לעני העובר ממקום למקום מככר בפונדיון (שזה) מארבע סאין בסלע.

# לן - נותנין לו פרנסת לינה.

# שבת - נותנין לו מזון שלש סעודות.

# מי שיש לו מזון שתי סעודות - לא יטול מן התמחוי.

# מזון ארבע עשרה סעודות - לא יטול מן הקופה .

# והקופה נגבית בשנים ומתחלקת בשלשה:

**נושא המשנה:**

כמה צדקה צריך לתת לעני? הכמות משתנית לפי המטרה. יש הבדל אם צריך כסף רק אוכל. או אם הוא צריך מקום לישון ארוחת ערב וארוחת בוקר. או צריך אוכל לשבת.

מדובר כאן על כסף שחילקו לעניים מכסף שאספו מכל הציבור, שמרו אותו אצל "גבאי הצדקה" – האנשים שסמכו עליהם שהם ישרים, הם אספו א הכסף לצדקה, וחילקו אותו לעניים.

כמה גבאי צדקה צריכים ללכת כדי לאסוף את הצדקה, וכמה צריכים לחלק אותה לעניים?

**נסו להשלים את הטבלה, לפי המשנה:**

|  |  |  |
| --- | --- | --- |
|  | למה צריך את הכסף? | הכמות שיקבל |
| 1 | המינימום שנותנים. |  |
| 2 | כדי שיוכל לישון במקום |  |
| 3 | כסף לשבת |  |

**קופה ותמחוי.**

המשנה מביאה שתי קופות צדקה שונות. "קופה" ו"תמחוי".

הכסף של ה"תמחוי" חילקו ממנו כסף כל יום, ונתנו כסף לאוכל לשתי ארוחות, (לאותו יום)..

הכסף של "קופה" – חילקו ממנה כסף רק פעם בשבוע, ונתנו כסף לאוכל לכל השבוע. בכל יום שתי ארוחות.

המשנה קובעת מה זה נקרא "עני" שיכול לקבל מהתמחוי, ומי יקבל רק מהקופה, ומי לא יכול לקבל גם מהקופה.

|  |  |  |  |
| --- | --- | --- | --- |
|  | יש לעני כמות אוכל | ילך לקבל | הסיבה |
| 1 | ארוחה אחת | מהתמחוי | דואגים לו שיהיה לו אוכל לאותו יום. וצריך עוד ארוחה |
| 2 | שתי סעודות - ארוחות | מהקופה | דואגים לאוכל לכל השבוע. ויש לו אוכל רק לאותו היום. |
| 3 | 14 סעודות | לא יכול לקבל גם לא מהקופה. | יש לו אוכל לכל השבוע, ולא מגיע לו אוכל השבוע. |

**איסוף הצדקה מהציבור, וחלוקת הכסף לעניים.**

המשנה קובעת כמה גבאי צדקה (אנשים האחראים לאסוף כסף לצדקה, ולחלק אותו לעניים) צריכים ללכת יחד כדי לאסוף את הכסף, וכמה צריכים להיות כאשר הם מחלקים:

בזמן שאוספים, צריכים ללכת יחד 3 גבאי צדקה.

לתת כסף לעני – צריך ששני גבאי צדקה יתנו יחד.

**שאלות:**

1. לפי המשנה, כמה ארוחות ביום היה מקובל לאכול באותה תקופה? \_\_\_\_.
2. המשנה מזכירה חלוקת מזון בשתי צורות (לכמה זמן מיועד האוכל). מהן?

\_\_\_\_\_\_\_\_\_\_\_\_ מיועד ל \_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_ מיועד ל \_\_\_\_\_\_\_\_\_\_\_\_\_\_\_\_\_\_.

1. למה לדעתך לא מספיק שאדם אחד יאסוף את הכסף לצדקה ויחלק אותו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**רמב"ם על התמחוי והקופה:**

|  |  |  |  |
| --- | --- | --- | --- |
|  | מה לוקחים? | ממי לוקחים? | מתי מחלקים? |
| תמחוי | אוכל או כסף | מכל אחד שמוכן לתת. | כל ערב, ארוחות ליום אחד. |
| קופה | כסף | מי שיש לו כסף. ראשי הציבור מחליטים כמה כל אחד צריך לתת. | פעם בשבוע, לפני שבת, שיהיה לעני כסף לאוכל לכל השבוע. |

הרמב"ם פוסק: לא חייבים שבכל יישוב יהיה תמחוי.

כן חייבים שבכל יישוב תהיה קופה.

**שאלות הרחבה (לא חלק מהבגרות):**

מה יש היום יותר בארץ "תמחוי" או "קופה"? \_\_\_\_\_\_\_\_\_\_\_\_\_\_\_\_\_\_.

מי לדעתך מחליף כיום את "הקופה"? \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת פאה פרק ח משנה ח – מי נקרא אדם עני? (עמוד 19).

# מי שיש לו מאתים זוז - לא יטול לקט שכחה ופאה ומעשר עני.

# היו לו מאתים חסר דינר - אפילו אלף נותנין לו כאחת הרי זה יטול.

# היו ממושכנים לבעל חובו או לכתובת אשתו - הרי זה יטול. (כי) אין מחייבין אותו למכור את ביתו ואת כלי תשמישו:

המשנה אומרת כי מי שיש לו סכום כסף של 200 זוז (זוז – זה השם של מטבע הכסף שהשתמשו בה באותה תקופה), לא נקרא אדם עני.

**הסיבה**: (הרב שמעון משאנץ) סכום הכסף הזה הספיק לאדם פשוט לאוכל לשנה שלמה. ומי שיש לו מספיק כסף לאוכל לשנה שלמה – לא נקרא עני, ולכן לא מגיע לו מתנות שנותנים לעניים.

מי שאין לו סכום של 200 זוז, ואפילו חסר לו רק קצת כסף כדי להגיע לסכום של 200 זוז, הוא כן נקרא עני, ולכן מותר לו לקחת מתנות עניים.

מי שמגיע לו כסף כי הוא נקרא עני, יכול לקבל הרבה כסף מהרבה אנשים, ולא צריך להגיד "כבר יש לי 200 זוז, ולכן אני כבר לא נקרא עני, ואסור לי לקחת". אלא מותר לו לקחת הרבה כסף, אם הרבה אנשים באים ונותנים לו יחד הרבה כסף.

מי שיש לו יותר מ200 זוז, אבל הוא חייב כסף לאנשים אחרים, ואם ייתן את הכסף שהוא חייב, כבר לא יישאר לו 200 זוז, מותר לו לקחת מתנות עניים. המשנה מביאה שתי דוגמאות לאדם החייב כסף, ולכן אין לו 200 זוז:

חייב כסף לאדם אחר.

הוא התגרש, וצריך לתת כסף לגרושתו.

מי שאין לו 200 זוז, אבל אם ימכור את הבית שלו, או דברים שלו – כן יהיה לו 200 זוז, לא צריך למכור דברים שלו, אלא יכול לקחת צדקה.

**פסיקת ההלכה כיום לפי הטור:**

כנראה שמשנה זו נכתבה בתקופה שלא היה מקובל לאסוף כסף לצדקה על ידי תמחוי וקופה. לכן העניים חיו מ"מתנות עניים" שהשאירו להם כל מי שהיה לו שדה.

אבל בימנו, ובכל תקופה צריך לתת לעני לפי מה שהוא צריך באותה תקופה. אם כיום 200 זוז לא מספיקים לשנה, צריך לתת לו יותר, כדי שתהיה לו יכולת לחיות בצורה נורמלית.

# משנה מסכת פאה פרק ח משנה ט

# חלק א' של המשנה: אדם הלוקח סתם מהצדקה, או אדם שצריך לקחת ולא לוקח.

# מי שיש לו חמשים זוז והוא נושא ונותן בהם - הרי זה לא יטול.

# וכל מי שאינו צריך ליטול ונוטל - אינו נפטר מן העולם עד שיצטרך לבריות.

# וכל מי שצריך ליטול ואינו נוטל - אינו מת מן הזקנה עד שיפרנס אחרים משלו. ועליו הכתוב אומר (ירמיהו יז) "ברוך הגבר אשר יבטח בה' והיה ה' מבטחו".

# חלק ב' של המשנה: שקרנים ועונשם.

# וכן דיין שדן דין אמת לאמתו.

# וכל מי שאינו לא חגר ולא סומא ולא פסח ועושה עצמו כאחד מהם אינו מת מן הזקנה עד שיהיה כאחד מהם שנא' (דברים טז) "צדק צדק תרדוף".

# וכל דיין שלוקח שוחד ומטה את הדין - אינו מת מן הזקנה עד שעיניו כהות שנאמר (שמות כג) "ושוחד לא תקח כי השוחד יעור פקחים" וגו':

**חלק א' של המשנה**: "מי שיש לו חמשים זוז והוא נושא ונותן בהם - הרי זה לא יטול".

עד עכשיו, למדנו כי לאדם שאין מספיק כסף לתקופה מסוימת, יוכל לקבל את מה שהוא צריך לאותו הזמן (תמחוי ליום אחד, קופה לשבוע, ומאתיים זוז – לשנה).

המשנה הזאת, מדברת על מצב שבו לאדם אין הרבה כסף, אבל יש לו קצת כסף שאתו הוא יכול למשל לקנות דברים, ולמכור אותם ביותר כסף, וכך להרוויח (כמו לפתוח חנות, או לבנות מפעל קטן). כרגע אין לו כסף, אבל אם יעשה משהו עם הקצת כסף שכן יש לו, יוכל לא להיות עני. אדם כזה – אסור לו לקחת כסף מהצדקה, הוא צריך להשתדל להרוויח כסף, ולא לקחת כסף מהצדקה.

איך צריך להתייחס לאדם עני שלא מוכן לקבל כסף מהצדקה? ולאדם שהוא לא עני, שכן לוקח כסף מהצדקה?

"וכל מי שאינו צריך ליטול ונוטל - אינו נפטר מן העולם עד שיצטרך לבריות".

מי שלא צריך לקחת כסף מהצדקה, הוא כן לוקח – בסוף הוא יהיה עני, ובאמת יצטרך לקחת כסף מהצדקה.

"וכל מי שצריך ליטול ואינו נוטל - אינו מת מן הזקנה עד שיפרנס אחרים משלו. ועליו הכתוב אומר (ירמיהו יז) "ברוך הגבר אשר יבטח בה' והיה ה' מבטחו"".

המשנה מבטיחה כי אדם עני, שמותר לו לקחת כסף מהצדקה, והוא בוחר לסבול, ולא לקחת, בסוף יהיה לו מספיק כסף לעצמו, וגם לתת צדקה לעניים.

**שאלה:**

האם לדעתך המשנה מעודדת אנשים לקחת כסף מהצדקה במקרה שהם צריכים, או לא? הוכח את דברך מתוך המשנה. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**חלק ב' של המשנה – שקרנים ועונשם:**

וכן דיין שדן דין אמת לאמתו.

וכל מי שאינו לא חגר ולא סומא ולא פסח ועושה עצמו כאחד מהם אינו מת מן הזקנה עד שיהיה כאחד מהם שנא' (דברים טז) "צדק צדק תרדוף".

וכל דיין שלוקח שוחד ומטה את הדין - אינו מת מן הזקנה עד שעיניו כהות שנאמר (שמות כג) "ושוחד לא תקח כי השוחד יעור פקחים" וגו':

**המשנה מביאה שעלולים לשקר, ומה יקרה להם אם ישקרו:**

המשנה מזהירה את הדיין – השופט – שישפוט לפי האמת. גם אם הוא מפחד לשפוט לפי האמת, כי הנאשם הוא אדם מסוכן, והשופט מפחד ממנו, השופט חייב לשפוט לפי האמת. ואם עשה זאת, הקב"ה ישמור עליו, לפי הפסוק "ברוך הגבר אשר יבטח בה' ".

מי שעושה את עצמו: חגר – צולע על רגל אחת, או פסח – צולע בשתי הרגליים, או סומא – עיוור, כדי שירחמו עליו, ויתנו לו צדקה – בגלל ששיקר, המשנה אומרת שבסוף הוא באמת יהיה עם בעיה כזאת בגוף.

דיין שלוקח שוחד, נותנים לו משהו, כדי שיגיד שאני צודק, הוא שקרן, והעונש שלו – שהוא לא יראה טוב ("עיניו כהות").

**הרב אברהם יצחק הכהן קוק (הראי"ה) – מטרת הצדקה.**

חכמים מנסים לעודד את האדם לנסות לעבוד ולהרוויח כסף, ולחיות ממה שהרוויח. רק מי שלא מצליח, יוכל לאכול מהצדקה.

חכמים נתנו לעני 200 זוז (סכום גדול באותה תקופה) – כדי שהוא ינסה לחשוב כיצד יוכל לנצל את הכסף שקיבל, כדי לפתוח עסק, ולהרוויח, ואז לא יצטרך כסף מהצדקה. זו גם הסיבה שבגללה לא מחכים שלא יהיה לו בכלל כסף, כי אז ייעזר בכסף כדי לקנות קצת אוכל ובגדים, הכסף יגמר – ויבוא לבקש עוד כסף מהצדקה. וכך יישאר עני שצריך כל הזמן צדקה.

המטרה שלנו שיקבל כסף שבעזרתו יוכל להתחיל להרוויח כסף, ולא יצטרך צדקה.

מידות טובות – עמוד 21.

# משנה מסכת אבות פרק ה משנה י

# ארבע מדות באדם:

# האומר שלי שלי ושלך שלך - זו מדה בינונית.

# ויש אומרים זו מדת סדום .

# שלי שלך ושלך שלי - עם הארץ.

# שלי שלך ושלך שלך – חסיד.

# שלי שלי ושלך שלי - רשע:

הכותרת: ארבע מידות באדם. – ישנם ארבעה סוגי בני אדם, בנושא של חלוקת הרכוש. יש כאלו שאומרים מה שייך לי – אני לא נותן לאף אחד, ולא מבקש שיתנו לי. או אדם שמוכן לתת הרבה ממה שיש לו לאחרים, ולא רוצה לקבל שום דבר מאחרים, וכדומה. המשנה אומרת על סוג, איזה אדם זה? מלא את הטבלה הבאה לפי המשנה:

|  |  |  |  |
| --- | --- | --- | --- |
|  | אומר: שלי שייך | שלך שייך | לפי המשנה הוא |
| 1 | לי |  |  |
| 2 |  |  |  |
| 3 |  |  |  |
| 4 |  |  |  |

**"שלי – שלי, ושלך - שלך – הרי זו מידת סדום".**

**למה? מה רע שכל אחד שומר את מה שהרוויח לעצמו, בלי לפגוע בשני?**

**תשובות:**

ברטנורא – הכוונה שאומר "לא רוצה לתת משלי, והלוואי שלא יתנו לי (כדי שלא אצטרך לתת לו חזרה בפעם אחרת ...), זה כמו אנשי סדום, שהיה חשוב להם לא לתת כלום לאף אחד! גם אם הם לא מפסידים מזה שנתנו. (לדוגמה: נסעתי ברכב, ואדם רוצה טרמפ לדוגמה:

מקום שאליו אני נוסע, ואני אומר שלא אקח אותו, כי אני לא רוצה לעשות טובה לאנשים – זה כמו אנשי סדום).

רבנו יונה – מדובר על אדם קמצן, שלא רוצה לעזור לאף לא אחד. אדם כזה הוא כמו אנשי סדום. הקמצנות – היא דבר רע.

עקדת יצחק – אנשי סדום לא היו סתם קמצנים. הם נתנו עונשים למי שעזר... גם המשנה שלנו מדברת על אנשים שחושבים שלעזור זה נורא.

**שאלות:**

1. מה אתה חושב על החסיד? למה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. באיזו מידה ישנן שתי דעות על האנשים האלו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. מהן שתי הדעות? דעה א': הם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. דעה ב': הם כמו \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. האם לדעתך, לפי הסבר "עקדת יצחק" (הסבר 3), יש מחלוקת בין שתי הדעות, או אולי כל אחד מדבר על אדם שונה? נמק! \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת אבות פרק ה משנה יא – מידת הכעס.

# ארבע מדות בדעות:

# נוח לכעוס ונוח לרצות - יצא שכרו בהפסדו.

# קשה לכעוס וקשה לרצות - יצא הפסדו בשכרו.

# קשה לכעוס ונוח לרצות – חסיד.

# נוח לכעוס וקשה לרצות - רשע:

כותרת המשנה: "ארבע מדות בדעות".

המשנה מדברת על אנשים שהרגיזו אותם, ולכן הם כועסים...

"קשה לכעוס" = אדם שלא מתעצבן בקלות.

"נוח לכעוס" = אדם שמתעצבן בקלות.

"נוח לרצות" = אדם שנרגע וסולח במהירות.

"קשה לרצות" = אדם שקשה לא להירגע ולסלוח.

**הסבר המשנה על פי פרוש קהתי:**

נוח לכעוס ונוח לרצות - יצא שכרו בהפסדו = אדם שמתרגז במהירות, וגם נרגע בקלות, מה שטוב בו – שהוא נרגע בקלות, לא שווה, בגלל ההפסד שלו – שהוא גדול. כי אנשים לא אוהבים כאלו שמתרגזים כל הזמן.

קשה לכעוס וקשה לרצות - יצא הפסדו בשכרו = אם הוא לא מתעצבן בקלות, אבל אם הרגיזו אותו – קשה לו להירגע. הרע שבו – שקשה לו לסלוח, הוא לא נורא, בתוך הטוב – שהוא לא מתעצבן הרבה.

קשה לכעוס ונוח לרצות – חסיד = אדם שלו מתרגז בקלות, וגם אם עיצבנו אותו, הוא נרגע בקלות – הוא חסיד, הוא אדם שמסוגל לשלוט בעצמו – ויודע לוותר.

נוח לכעוס וקשה לרצות – רשע – מתעצבן בקלות, ונרגע בקושי. הוא רשע.

הרמב"ם על הכעס.

בדרך כלל – טוב לא להגזים לשום כיוון. לתת לאחרים, אבל לשמור לעצמי את מה שאני צריך. לאכול, אבל לא להגזים....

על הכעס כותב הרמב"ם שצריך להשתדל בכלל לא לכעוס. גם אם צריך לכעוס על מישהו, כמו על הבן או התלמיד שמפריע – צריך לצעוק או לכעוס, אבל שזו תהיה הצגה, שיעשה כאילו הוא כועס, אבל להשתדל לא לכעוס באמת.

אפשר להתרגל, וכמעט לא לכעוס. זו המטרה שעליה כל אחד צריך לעבוד.

איך? "ינהיג עצמו שלא ירגיש אפילו לדברים המכעיסים" – יתרגל לא לקחת ללב...

# משנה מסכת אבות פרק ה משנה יג – הצדקה – עמוד 24.

# ארבע מדות בנותני צדקה:

# הרוצה שיתן ולא יתנו אחרים - עינו רעה בשל אחרים.

# יתנו אחרים והוא לא יתן - עינו רעה בשלו.

# יתן ויתנו אחרים – חסיד.

# לא יתן ולא יתנו אחרים – רשע.

**פרוש הרב קהתי.**

יש 4 סוגי אנשים בנושא הצדקה. יש אנשים שרוצים שהם יתנו צדקה, ואחרים לא. או להפך – רוצה שכולם יתנו צדקה חוץ ממנו...

המשנה נותנת ציון לכל אחת מהקבוצות:

רוצה לתת צדקה, ושאחרים לא יתנו – זה סימן שהוא רוצה לפגוע באחרים. למה זה נקרא לפגוע?

כי רוצה שכולם יגידו שהוא צדיק.

כי רוצה שלאחרים יצא שם רע של קמצנים ורעים.

"אחרים" הכוונה לעניים. הוא רוצה לתת לבד לעניים, כדי שלא יהיה להם יותר מידי....

לכן המשנה אומרת על אדם כזה ש"עינו רעה בשל אחרים" – הוא רוצה שלאחרים לא יהיה טוב, או שלו יהיה יותר טוב מאחרים.

רוצה שכולם יתנו צדקה, והוא לא יצטרך לתת. אדם כזה קמצן "עינו רעה בשל עצמו" קשה לו לתת משל עצמו לאחרים.

רוצה לתת צדקה, ושגם אחרים ייתנו צדקה – הוא חסיד. הוא האדם האידיאלי.

לא רוצה לתת צדקה, ולא רוצה שגם אחרים ייתנו צדקה – רשע, כי הוא גורם שלעניים לא יהיה כסף מהצדקה.

**המהר"ל – למה הוא חסיד?**

המהר"ל שואל למה אדם שנותן צדקה, וגם שמח שאחרים נותנים צדקה הוא חסיד? הרי הוא בסך הכל עשה מה שהוא צריך לעשות. קיים מצוות צדקה?

**תשובה:**

מדובר על אדם הנותן צדקה, והוא בסך הכל קיים מצוות צדקה.

אבל אותו אדם פונה לאנשים רבים, ומנסה לשכנע אותם לתת הרבה צדקה. ולכן הוא חסיד. הוא לא אומר "אני נתתי, אני בסדר. מה זו הבעיה שלי אם אחרים יתנו צדקה, ויהיה מספיק כסף לעניים או לא!" אלא אומר – אדבר עם מי שאוכל, לשכנע שייתן כסף לעניים, וכך יהיה לעניים מספיק כסף" על הרצון הזה, והשיחות עם אחרים, קוראים לו חסיד.

**שאלות:**

1. מהי הכותרת של המשנה? "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_".
2. ציין שתי סיבות למה אדם לא ירצה שאחרים יתנו צדקה, ושרק הוא ייתן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. מי לדעתך יותר גרוע, מי שרוצה לתת לבד, או מי שרוצה שכולם יתנו, והוא לא ייתן? נמק! \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**איסור אונאה**

משנה מסכת בבא מציעא פרק ד משנה י – עמוד 25

# כשם שאונאה במקח וממכר, כך אונאה בדברים:

# לא יאמר לו בכמה חפץ זה? והוא אינו רוצה ליקח.

# אם היה בעל תשובה - לא יאמר לו זכור מעשיך הראשונים.

# אם הוא בן גרים - לא יאמר לו זכור מעשה אבותיך שנאמר (שמות כב) וגר לא תונה ולא תלחצנו:

# "אונאה" – לגרום לאדם נזק, (שיפסיד כסף, שיקנה דבר לא טוב, שיפגע בו וכדומה).

**המשנה מביאה 3 דוגמאות איך אפשר לפגוע באדם רק בעזרת הדיבור:**

"לא יאמר לו בכמה חפץ זה? והוא אינו רוצה ליקח" אסור לבוא למוכר בחנות, ולשאול מחיר של דבר שאני לא מתכונן לקנות. כי השאלה גורמת למוכר הרגשה שבקרוב הוא יוכל למכור ולהרוויח כסף, אבל באמת אני יודע שאני לא קונה.

" אם היה בעל תשובה - לא יאמר לו זכור מעשיך הראשונים". אם אדם היה פעם רשע, פושע, וחזר בתשובה. אסור להזכיר לו ולהגיד לו "תשתוק! חתיכת אדם שהשתחרר מהכלא, פושע! " דברים פוגעים אחרים.

"אם היה בעל תשובה - לא יאמר לו זכור מעשיך הראשונים" – אסור להגיד לאדם שעבר גיור "מי אתה בכלל? הרי אתה בכלל לא היית פעם יהודי" או כל משפט מהסגנון הזה.

**סוגי אונאה:**

**אונאה בכסף** – למשל למכור דבר שלא שווה, בהרבה כסף, ולהגיד כמה שהוא טוב. או למכור את החפץ במחיר יקר בהרבה מהמחיר האמתי שלו.

**אונאת דברים** – כגון: לגרום למוכר לחשוב שאני הולך לקנות, ואני לא מתכנן לקנות. (אבל ברור שאם אני רוצה לקנות, מותר לי לשאול שאלות ומחיר, כדי להחליט אם לקנות או לא). או לפגוע באנשים בצורת הדיבור שלי אליהם.

**מה יותר גרוע, אונאת ממון (כסף) או אונאת דברים? הגמרא:**

רבי יוחנן ורבי שמעון בר יוחאי (רשב"י) אומרים שאונאת דברים (לפגוע באנשים, ולגרום להם לחשוב דברים לא נכונים) יותר גרוע מלמכור דבר במחיר גבוה.

**הסיבות:**

על אונאת דברים כתוב בתורה "ויראת מאלוקיך" – תפחד מהקב"ה שיעניש אותך על מה שעשית. זה לא כתוב על מי שמכר דבר במחיר מוגזם.

כסף – אפשר להשיב – להחזיר. מה שפגעתי באדם – אי אפשר להחזיר למה שהיה לפני כן. הוא צריך לסלוח, אבל אני פגעתי.

לרמות בכסף – זה רק כסף. לפגוע באדם – זו פגיעה באדם, ולא רק ברכוש שלו.

**שאלות:**

1. כתוב את כותרת המשנה. "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_".
2. כתוב דוגמה לאונאת דברים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. כתוב דוגמה לאונאת ממון (כסף): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. כתוב שתי סיבות למה לפי הגמרא אונאת דברים יותר גרועה מאונאת ממון:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. מה לדעתך יותר גרוע, אונאת ממון או אונאת דברים? נמק! \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת בבא מציעא פרק ד משנה יא

# אין מערבין פירות בפירות אפילו חדשים בחדשים,

# ואין צריך לומר חדשים בישנים.

# באמת ביין התירו לערב קשה ברך מפני שהוא משביחו.

# אין מערבין שמרי יין ביין, אבל נותן לו את שמריו.

# מי שנתערב מים ביינו - לא ימכרנו בחנות, אלא אם כן הודיעו,

# ולא לתגר אף על פי שהודיעו שאינו אלא לרמות בו.

# מקום שנהגו להטיל מים ביין יטילו:.

**הסבר המשנה:**

המשנה מדברת על מה מותר לערבב דבר אחד עם השני, ולמכור את הכל במחיר אחד.

הבעיה ההלכתית: אונאה. לגרום לאנשים לחשוב שהם קונים פרות טובים, אבל למטה מחביאים להם פרות לא יפים.

אסור לערבב פרות ישנים עם טריים, ולמכור הכל יחד, כי הקונה חושב שקנה הכל טרי, וזו לא האמת...

מותר לערבב יין ישן (קשה) עם יין חדש (לפני שהם מוכנים), כי זה הופך את כל היין ליותר טוב, ולכן כאשר ימכור את היין, ימכור יין יותר טוב.

אסור להוסיף השמרים (החומר ששוקע בחבית, שזה שאריות מהענבים) ליין שמכין. כי הוא מוכר שמרים בתור יין.

אבל מותר להשאיר את השמרים שנוצרו ביין שהוא מכין, כי זה חלק מהיין שהוא מוכר. (לא שמרים שהוסיף אלא השמרים שנוצרו ביין שהכין, וזה מותר).

מי שבטעות נשפכו מים לתוך היין שהכין למחירה, לא ימכור את היין, כי אנשים בטוחים שהוא מוכר יין נקי. אבל אם מכר, והזהיר את הקונה "תדע לך שבטעות נשפכו לו מים לתוך היין. ואז הקונה יודע בדיוק מה הוא קונה.

אסור למכור יין שנשפך לתוכו יין – לתגר – למוכר, גם אם הודעתי לו שיש מים בתוך היין, כי אני מפחד שהמוכר ימכור את היין שלי במחיר של יין בלי מים, שזה הרבה יותר יקר.

מקום שרגילים להוסיף מים ליין, ולמכור אותו, (עושים את זה, כי יין מרוכז הוא מאוד חזק, וקשה לשתות אותו) – מותר להוסיף מים ליין. כי לקונה ברור שהוסיפו מים ליין.

# משנה מסכת בבא מציעא פרק ד משנה יב.

# התגר נוטל מחמש גרנות ונותן לתוך מגורה אחת.

# מחמש גתות ונותן לתוך פיטם אחד,

# ובלבד שלא יהא מתכוין לערב .

# רבי יהודה אומר: לא יחלק החנוני קליות ואגוזין לתינוקות מפני שהוא מרגילן לבא אצלו.

# וחכמים מתירין.

# ולא יפחות את השער,

# וחכמים אומרים זכור לטוב.

# לא יבור את הגריסין דברי אבא שאול.

# וחכמים מתירין .

# ומודים שלא יבור מעל פי מגורה שאינו אלא כגונב את העין.

# אין מפרכסין לא את האדם ולא את הבהמה ולא את הכלים:

**הסבר המשנה**:

משנה זו היא ההמשך של המשנה הקודמת. גם היא מדברת על דברים שאולי אסור לעשות, כי אם אעשה אותם, אני עלול לגרום לאחרים לחשוב דברים לא נכונים.

**דין א'**: "תגר" – זה המוכר. מותר לאדם שמוכר תבואה (חיטה, שעורה וכדומה) לקנות תבואה מכמה אנשים, (למרות שלחלק מהם התבואה יותר טובה. ולחלק התבואה שלהם לא טובה), ולמכור את הכל ביחד. (זה מותר, כי בני המקום יודעים שהוא סוחר. קונה ממי שיכול, ומוכר הכל יחד למי שמוכן לקנות. ולכן ברור לכולם שהוא מערבב את כל מה שקנה, ומוכר מעורבב כל מה שקנה.

אותו הדין: מותר למוכר יין לקנות יין שהכינו אנשים שונים. לערבב אותו בחבית גדולה, ולמכור את הכל באותו מחיר, למרות שאולי ערבב יין טוב עם יין פחות טוב.

אבל אם בכוונה מערבב חיטה טובה עם לא טובה, כדי למכור הכל במחיר גבוה, זה אסור!

**דין ב'**: מחלוקת האם מותר למוכר לתת לילדים ממתקים, כדי שיבקשו מההורים לקנות רק בחנות הזאת?

רבי יהודה: אסור, כי זה גורם הפסד לכל המוכרים האחרים בסביבה, כי יגיעו אליו, ולאחרים לא יהיו קונים.

חכמים: זה מותר וטוב, כי זה יגרום לכל בעלי החנויות לתת גם מתנות, כדי להגדיל את התחרות. והקונים ירוויחו מתנות ומחיר נמוך.

**דין ג'**: רבי יהודה: אסור למוכר להוריד מחירים, כדי שיבואו אליו לקנות, ובגלל זה לחנויות האחרות בסביבה לא יהיו קונים.

חכמים: להפך, נזכור לטובה מוכרים שהורידו מחירים, הלוואי שכל המוכרים יורידי מחירים, וזה יעזור לכל הקונים.

**דין ד**': רבי יהודה – אסור למוכר להוציא את הלכלוך מתוך האוכל (קליפות ואדמה מתך הגריסים), כדי שהם יראו טוב, ואז ימכור אותם במחיר יקר.

חכמים – מותר לנקות, ולבקש מחיר יקר. כי אם הקונה מוכן לשלם יותר כסף , כדי לקבל גריסים בלי לכלוך, אז למה לא?

אבל גם חכמים מסכימים – שאסור לנקות רק את החלק העליון של הארגז עם הגריסים, כדי שיחשבו הקונים שהכל בארגז נקי, ישלמו יותר, ואז יגלו שלמטה הכל מלוכלך. וזה "גונב דעת".

**דין ה'**: אסור לנקות ולמרוח את החיה שהוא רוצה למכור, כדי שתראה טוב, ויוכל למכור אותה במחיר רב. (ובתקופת המשנה, שהיה מקובל למכור בני אדם לעבדים, והיו מעמידים את העבדים למכירה על במה, רק עם מכנסיים קצרות, כדי שהקונה יראה אם זה אדם חזק או חלש, והיו מוכרי עבדים שמרחו את העבדים בשמן, כדי שהגוף שלהם יראה יותר טוב, ויוכלו למכור את העבדים במחיר יותר גבוה – וזה אסור, כי אני מרמה את הקונה, כי העבד באמת סתם ביום רגיל לא נראה כל כך טוב. (ב"ה שבימינו כבר לא מקובל למכור עבדים. אבל לצערי, סחר בנשים קיים, גם אם הוא לא חוקי, וזה אפילו יותר גרוע מסחר בעבדים שהיה בעבר)).

**רמב"ם – האם מותר לגנוב דעת הבריות?**

אסור לגנוב דעת הבריות – לרמות, "לעבוד על אנשים". לא משנה אם אני מרמה יהודי או לא יהודי. אם אני מרמה לא יהודי, אני גורם לחילול ה' – שישנאו את היהדות, וזה הרבה יותר גרוע מרק לשקר.

**החזון איש הרב אברהם ישעיהו קרליץ.**

סתם לשקר – זה גרוע. אבל אם אני מרמה וגורם לשני בכוונה לחשוב דברים לא נכונים, כדי שאני ארוויח מזה (לשים בארגז עגבניות למעלה עגבניות יפות. למטה לשים רקובות, ולמכור הכל יחד כאילו כל העגבניות יפות) זה הרבה יותר גרוע, וזה נקרא "גונב דעת הבריות". אני גונב את המחשבות של השני, כדי להרוויח מזה.

1. שאלות:
2. " רבי יהודה אומר: לא יחלק החנוני קליות ואגוזין לתינוקות מפני שהוא מרגילן לבא אצלו.
3. וחכמים מתירין".
4. כתוב בלשונך את המחלוקת בין רבי יהודה לחכמים. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. הסבר את העקרון של כל אחד מהדעות.
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
7. הבא דוגמא מהמשנה הזאת, המראה את אותה מחלוקת עקרונית, בפסיקה בדין אחר. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
8. "גונב דעת הבריות" הסבר בלשונך את המושג הזה. הבא דוגמה לגנבת דעת הבריות. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
9. למה "גנבת דעת הבריות" יותר חמורה (גרועה) מלגנוב כסף? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

נושא ג' – תפילה וברכות – עמוד 30.

**הקדמת הרמב"ם למשנה – למה המשנה מתחילה בדין קריאת שמע?**

פתח תחלה בברכות, וטעם הדבר כי הרופא המומחה כשירצה לשמור בריאות הבריא כמתכונתה מטפל תחלה בתקון המזון, ולפיכך ראה זה אשר ה' בעזרו להתחיל בברכות, לפי שהבא לאכול לא יוכל לאכול עד שיברך, ולכן מצא לנכון לפתוח את הדברים בענין הברכות כדי לתקן את המאכל תקון עניני. וכדי שלא יחסר דבר בשום ענין אלא ידבר על כל הברכות חובת המאכלים המצות, ואין מצוה שהיא חובת כל איש בכל יום כי אם ק"ש בלבד, ואין מן הראוי לדבר על ברכות ק"ש לפני שידבר על ק"ש עצמה.

ה**סבר דבריו:**

(בימינו הרפואה האלטרנטיבית, בהרבה מהמקרים טוענת את מה שאמר הרמב"ם לפני כ850 שנים...)

כאשר אדם חולה, הרופא צריך לבדוק מה האדם הזה אוכל? (איזה אוכל מזיק לו? מה חסר לו בתפריט שבגללו חסרים לו חומרים חשובים בגוף?) כדי לתת לו טיפול (המבוסס על ארוחות נכונות).

הדבר נכון לבעיות בגוף, אבל נכון גם לבעיות בנשמה.

ה"תפריט" הנכון שהנשמה צריכה אוכל שלה – הוא הברכות. הברכות המקשרות את האדם אל הקב"ה, שהוא זה שעוזר לנו , לשמור על הגוף והנשמה.

המצווה היחידה שיש לכולם בבוקר, היא להגיד קריאת שמע. קריאת שמע "היא המזון" שכל נשמה יהודית צריכה בתור ארוחת בוקר. ולכן המשנה מתחילה במסכת ברכות, והמסכת מתחילה במצוות קריאת שמע.

**שאלות**:

1. לפי הרמב"ם – מה גורם להרבה בעיות בגוף שלנו? \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. מהו ה"מזון הרוחני" שהנשמה שלנו צריכה? \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. באיזה נושא מתחילים את הששה סדרי משנה? למה? \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# רמב"ם הלכות תפילה ונשיאת כפים פרק א הלכה ב' התפילות עד עזרא .

# ...שיהא אדם מתחנן ומתפלל בכל יום ומגיד שבחו של הקדוש ברוך הוא ואחר כך שואל צרכיו שהוא צריך להם בבקשה ובתחנה ואחר כך נותן שבח והודיה לה' על הטובה שהשפיע לו כל אחד לפי כחו.

# הלכה ג

# אם היה רגיל מרבה בתחנה ובקשה ואם היה ערל שפתים מדבר כפי יכלתו ובכל עת שירצה, וכן מנין התפלות כל אחד כפי יכלתו, יש מתפלל פעם אחת ביום, ויש מתפללין פעמים הרבה, והכל יהיו מתפללין נכח המקדש בכל מקום שיהיה, וכן היה הדבר תמיד ממשה רבינו ועד עזרא.

**הסבר דברי הרמב"ם**

יש מצווה מהתורה להתפלל כל יום לפחות פעם אחת.

בתורה לא כתוב מה או מתי להתפלל. לכן אדם שביקש מהקב"ה "תעזור לי במבחן היום" או כל בקשה אחרת, קיים את המצווה.

עד ימי עזרא הסופר – לא היה נוסח אחיד לתפילה. כל אחד אמר מה שרצה. אבל כולם השתדלו להתחיל בדבר שאני משבח את הקב"ה, (אומר כמה שהקב"ה טוב), ואז ביקשו בקשה, ולסיום אמרו תודה לקב"ה.

# רמב"ם הלכות תפילה ונשיאת כפים פרק א

# הלכה ד

# כיון שגלו ישראל בימי נבוכדנצר הרשע נתערבו בפרס ויון ושאר האומות ונולדו להם בנים בארצות הגוים ואותן הבנים נתבלבלו שפתם והיתה שפת כל אחד ואחד מעורבת מלשונות הרבה.

# וכיון שהיה מדבר אינו יכול לדבר כל צורכו בלשון אחת אלא בשיבוש שנאמר ובניהם חצי מדבר אשדודית וגו' ואינם מכירים לדבר יהודית וכלשון עם ועם, ומפני זה כשהיה אחד מהן מתפלל תקצר לשונו לשאול חפציו או להגיד שבח הקדוש ברוך הוא בלשון הקדש עד שיערבו עמה לשונות אחרות, וכיון שראה עזרא ובית דינו כך עמדו ותקנו להם שמנה עשרה ברכות על הסדר, שלש ראשונות שבח לה' ושלש אחרונות הודיה, ואמצעיות יש בהן שאלת כל הדברים שהן כמו אבות לכל חפצי איש ואיש ולצרכי הציבור כולן, כדי שיהיו ערוכות בפי הכל וילמדו אותן ותהיה תפלת אלו העלגים תפלה שלימה כתפלת בעלי הלשון הצחה, ומפני ענין זה תקנו כל הברכות והתפלות מסודרות בפי כל ישראל כדי שיהא ענין כל ברכה ערוך בפי העלג.

# הלכה ה

# וכן תקנו שיהא מנין התפלות כמנין הקרבנות.....

**הסבר דבריו:**

לאחר שבני ישראל יצאו לגלות, והתפזרו בהרבה מקומות בעולם, וכבר לא ידעו לדבר טוב בעברית, הרבה אנשים לא היו מסוגלים אפילו לבקש את הבקשות שלהם בעברית כמו שצריך, החליטו חכמים לכתוב את תפילת שמונה עשרה. כך שכולם יוכלו להתפלל בעברית בצורה יפה ומכובדת.

**המבנה של תפילת שמונה עשרה:**

3 ברכות ראשונות – שבח לקב"ה.

12 ברכות באמצע – בקשות. מתחילים בבקשות אישיות, כמו "סלח לנו". ממשיכים בבקשות כלליות – דברים הקשורים לכולם כמו "ולירושלים עירך ברחמים תשוב"

3 ברכות אחרונות – הודיה – להגיד תודה לקב"ה.

חכמים תיקנו (אמרו שצריך) להתפלל 3 פעמים ביום, במקום הקורבנות שהקריבו בבית המקדש.

**שאלות:**

1. מה היא המצווה מהתורה בנושא התפילה? \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. למה עזרא ובית דינו תיקנו את תפילת שמונה עשרה? \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. מחכמים, כמה פעמים ביום צריך להתפלל? למה? \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# משנה מסכת ברכות פרק ד משנה א – עד מתי מותר להתפלל שחרית ומנחה? עמוד 32.+

# תפלת השחר עד חצות.

# רבי יהודה אומר עד ארבע שעות.

# תפלת המנחה עד הערב.

# רבי יהודה אומר עד פלג המנחה.

# תפלת הערב אין לה קבע.

# ושל מוספין כל היום

# רבי יהודה אומר עד שבע שעות:

**מלא את הטבלה הבאה, לפי המשנה:**

|  |  |  |
| --- | --- | --- |
| התפילה | חכמים | רבי יהודה |
| שחרית |  |  |
| מנחה |  |  |
| מוסף |  |  |

**הסבר הגמרא על מחלוקת רבי יהודה וחכמים.**

# תלמוד בבלי מסכת ברכות דף כו עמוד ב

# איתמר, רבי יוסי ברבי חנינא אמר: תפלות אבות תקנום;

# רבי יהושע בן לוי אמר: תפלות כנגד תמידין תקנום.

# תניא כוותיה (משנה האומרת כמו...) דרבי יוסי ברבי חנינא, ותניא כוותיה דרבי יהושע בן לוי.

# תניא כוותיה (משנה שאומרת כמותו – כמו) דרבי יוסי ברבי חנינא:

# אברהם תקן תפלת שחרית - ...;

# יצחק תקן תפלת מנחה - ...,

# יעקב תקן תפלת ערבית - .....

# ותניא כוותיה (ומשנה שאומרת כמו) דרבי יהושע בן לוי:

# מפני מה אמרו תפלת השחר עד חצות - שהרי תמיד של שחר קרב והולך עד חצות;

# ורבי יהודה אומר: עד ארבע שעות, שהרי תמיד של שחר קרב והולך עד ארבע שעות.

# ומפני מה אמרו תפלת המנחה עד הערב?

# שהרי תמיד של בין הערבים קרב והולך עד הערב;

# רבי יהודה אומר: עד פלג המנחה, שהרי תמיד של בין הערבים קרב והולך עד פלג המנחה.

# ומפני מה אמרו תפלת הערב אין לה קבע?

# שהרי אברים ופדרים שלא נתעכלו מבערב קרבים והולכים כל הלילה;

# ומפני מה אמרו של מוספין כל היום?

# שהרי קרבן של מוספין קרב כל היום;

# רבי יהודה אומר: עד שבע שעות, שהרי קרבן מוסף קרב והולך עד שבע שעות.

**הסבר הגמרא:**

הגמרא מביאה 2 דעות למה חכמים אמרו להתפלל 3 פעמים ביום (שחרית מנחה וערבית).

הסבר ראשון: רבי יוסי ברבי חנינה אומר שהאבות "המציאו" את שלושת התפילות. (הם לא התפללו את התפילה שלנו, אבל כן למדנו מהם את הזמן, מתי ביום להתפלל).

אברהם התפלל בבוקר = שחרית.

יצחק התפלל אחרי הצהריים = מנחה.

יעקב התפלל בלילה = מעריב.

**הסבר שני:** רבי יהושע בן לוי. – במקום הקורבנות.

תפילת שחרית – במקום הקורבן הראשון שהקריבו בכל יום במקדש – קורבן תמיד של שחר.

תפילת מנחה – במקום קורבן תמיד של בן הערביים. הקורבן האחרון שהקריבו בכל יום.

תפילת ערבית – בלילה שרפו על המזבח את כל מה שנשאר מהקורבנות של אותו היום.

הסיבה לדעתו לשלושת התפילות – במקום הקרבנות. לכן זמן התפילה נקבע לפי הזמן שבו הקריבו את הקורבן.

**מחלוקת בזמני התפילות** : יש מחלוקת בין חכמים לרבי יהודה מתי היה מותר להקריב את הקורבנות האלו במקדש, ולכן המחלוקת נשארת בשאלה מתי מותר להתפלל כל תפילה. את המחלוקת מילאתם כבר בטבלה הקודמת. אבל בתוספתא מסבירים למה אלו זמני התפילות לפי הדעות השונות.

**מלא את הטבלה הבאה, בעזרת הגמרא הזאת:**

|  |  |  |  |  |
| --- | --- | --- | --- | --- |
| התפילה | חכמים | הסיבה | רבי יהודה | הסיבה |
| שחרית |  |  |  |  |
| מנחה |  |  |  |  |
| מוסף |  |  |  |  |

# תפילה בכניסה וביציאה מבית המדרש – עמוד 33.

# משנה מסכת ברכות פרק ד משנה ב

# רבי נחוניה בן הקנה היה מתפלל בכניסתו לבית המדרש וביציאתו תפלה קצרה.

# אמרו לו מה מקום לתפלה זו?

# אמר להם: בכניסתי אני מתפלל שלא תארע תקלה על ידי. וביציאתי אני נותן הודיה על חלקי:

רבי נחוניה שהיה רב גדול, חשב שנכון היה להתפלל כל בוקר לקב"ה, שיעזור לו ללמד נכון, לפסוק הלכה נכון, כדי שאנשים יעשו את המצוות בצורה נכונה.

ביציאה מבית המדרש, התפלל להגיד תודה לקב"ה שעזר לו. הוא הבין שכל מה שהוא יודע ומצליח, זה בזכות שהוא מתאמץ, אבל בלי עזרת הקב"ה, כל המאמץ שלו לא שווה כלום.

# תלמוד בבלי מסכת ברכות דף כח עמוד ב – עמוד 33

# תנו רבנן: בכניסתו מהו אומר?

# יהי רצון מלפניך ה' אלהי שלא יארע דבר תקלה על ידי (שאני לא אגרום דבר רע), ולא אכשל בדבר הלכה (שלא אפסוק הלכה בצורה לא נכונה) וישמחו בי חברי, ולא אומר על טמא טהור ולא על טהור טמא, ולא יכשלו חברי בדבר הלכה ואשמח בהם.

# ביציאתו מהו אומר?

# מודה אני לפניך ה' אלהי ששמת חלקי מיושבי בית המדרש ולא שמת חלקי מיושבי קרנות (אנשים שלא לומדים תורה, אלא רק חושבים איך לעשות כסף, או להינות), שאני משכים והם משכימים - אני משכים (קם מוקדם בבוקר) לדברי תורה והם משכימים לדברים בטלים (מי שלא מנסה גם ללמוד תורה, קם בבוקר, לא בשביל לעשות דבר חשוב).

# אני עמל (עובד ומתאמץ) והם עמלים - אני עמל ומקבל שכר והם עמלים ואינם מקבלים שכר,

# אני רץ והם רצים - אני רץ לחיי העולם הבא והם רצים לבאר שחת.

**הרב אברהם יצחק הכהן קוק (הראי"ה).**

שואל הרב: למה צריך להתפלל לקב"ה שיעזור לו, וישמור עליו, כאשר הוא נמצא במקום כל כך טוב – בבית המדרש? הרי שם כולם טובים וצדיקים?

עונה הראי"ה: גם בלימוד תורה אפשר לטעות.

הרב מסביר את תפילת רבי נחוניה:

"שלא תארע תקלה על ידי" – לפעמים אני נותן הסבר, אבל הוא קשה לתלמיד, ולכן הוא מבין אותי לא נכון, ואז הוא כועס, ואולי לא רוצה יותר את התורה והמצוות. אני מתפלל שזה לא יקרה.

"ולא אכשל בדבר הלכה" – לא שלא אפסוק נכון, אלא שלא יקרה שאתן הסבר בהלכה – שנראה לי נכון, אבל באמת אני טועה.

"וישמחו בי חברי" – שהתלמידים השומעים אותי, ייהנו מדברי התורה וההסברים שלי, כי הם יבינו אותי.

"ולא אומר על טהור טמא, ואל טמא טהור" – של אפסוק הלכה בצורה לא נכונה.

ביציאה מבית המדרש, הוא אמר תודה לקב"ה, ואמר כי הוא מרגיש שהוא מתאמץ ורץ בשביל דברים חשובים – לימוד תורה וקיום מצוות. (לעומת מי שלא לומד תורה, שלדעתו – האדם סתם רץ בשביל לעשות דברים לא חשובים).

שמונה עשרה או מעין שמונה עשרה – עמוד 34.

# משנה מסכת ברכות פרק ד משנה ג

# רבן גמליאל אומר:

# בכל יום מתפלל אדם שמונה עשרה.

# רבי יהושע אומר מעין שמונה עשרה

# ר' עקיבא אומר אם שגורה תפלתו בפיו יתפלל שמונה עשרה

# ואם לאו מעין י"ח:

במשנה יש מחלוקת האם צריך להתפלל בכל יום תפילת שמונה עשרה, או "מעין שמונה עשרה"?

רבן גמליאל – צריך להתפלל שמונה עשרה מלא.

רבי יהושע – מספיק להגיד מעין שמונה עשרה - תפילת שמונה עשרה מקוצרת.

רבי עקיבא – תלוי באדם. אם הוא יודע להתפלל – מתפלל שמונה עשרה מלא.

לא רגיל להתפלל. מתפלל "מעין שמונה עשרה".

מה זה "מעין שמונה עשרה"?

**בשאלה הזאת יש מחלוקת בגמרא:**

# תלמוד בבלי מסכת ברכות דף כט עמוד א

# רבי יהושע אומר מעין שמנה עשרה.

# מאי מעין שמנה עשרה?

# רב אמר: מעין כל ברכה וברכה,

# ושמואל אמר: הביננו ה' אלהינו לדעת דרכיך, ומול את לבבנו ליראתך, ותסלח לנו להיות גאולים, ורחקנו ממכאובינו, ודשננו בנאות ארצך, ונפוצותינו מארבע תקבץ, והתועים על דעתך ישפטו, ועל הרשעים תניף ידיך, וישמחו צדיקים בבנין עירך ובתקון היכלך ובצמיחת קרן לדוד עבדך ובעריכת נר לבן ישי משיחך, טרם נקרא אתה תענה, ברוך אתה ה' שומע תפלה.

**ר' עובדיה מברטנורא מסכת ברכות פרק ד משנה ג**

מעין שמונה עשרה - אית דמפרשי (יש המפרשים) שאומר מכל ברכה וברכה מן האמצעיות בקוצר וחותם על כל אחת ואחת. ואית דאמרי (ויש האומרים) הביננו ה' אלהינו לדעת דרכך, שהיא ברכה אחת שיש בה מעין כל הברכות האמצעיות של שמונה עשרה, וחותם ברוך אתה ה' שומע תפלה:

**הסבר דבריו:**

לפי רב (שם של אדם) – אומרים 18 ברכות. אבל ב12 ברכות באמצע – שהן הברכות שמבקשים בהן דברים – אומר את הבקשה בצורה קצרה, ומסיים "ברוך אתה ה'...".

לפי שמואל – במקום 12 הברכות של הבקשות באמצע תפילת שמונה עשרה, אומרים ברכה / בקשה אחת ארוכה, שבה מזכירים את כל 12 הבקשות בצורה מאוד קצרה, ומסיימים את הברכה של הבקשות ב"ברוך אתה ה' שומע תפילה".

**ההלכה:**

הברטנורא פוסק כמו רבי עקיבא.

מי שלא יודע להתפלל, או מאוד ממהר, יכול להתפלל את שלושת הברכות הראשונות, ואז להגיד את ברכת "הבננו" (במקום להגיד את 12 ברכות של הבקשות), ומסיים בשלושת ברכות ההודאה.

שאלות:

1. מי יכול להתפלל תפילה "מעין שמונה עשרה"? פרט את הדעות השונות,,,, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
2. פרט 2 דעות מה זו "תפילה מעין שמונה עשרה"? כמה ברכות יש בה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

איך צריך להתפלל? איך מתפללים תפילה קצרה?

# משנה מסכת ברכות פרק ד משנה ד

# רבי אליעזר אומר העושה תפלתו קבע, אין תפלתו תחנונים.

# רבי יהושע אומר המהלך במקום סכנה מתפלל תפלה קצרה. אומר: הושע השם את עמך את שארית ישראל בכל פרשת העבור יהיו צרכיהם לפניך בא"י שומע תפלה:

**הברטנורא:**

מה זה "פרשת העיבור"? אלא התפילה לקב"ה היא "תקשיב לבקשות ולצרכים של בני ישראל גם כאשר הם רוצים לעבור (עיבור) עברות. (כמובן שאנחנו לא מתפללים שיעזור לאדם לעבור עבירה, אלא מתפללים שגם אם עברתי עברות, הקב"ה ירחם עלי, וכן יעזור לי בדברים אחרים שאני צריך עזרה).

**מה לומדים מהמשנה?**

צריך להתפלל ולבקש מכל הלב (תחנונים). מי שמתפלל, בלי לחשוב על מה הוא מתפלל, או למי הוא מתפלל, אלא סתם אומר את המילים של התפילה – זו תפילה ממש לא טובה.

מי שנמצא במקום של סכנה – צריך להתפלל תפילה קצרה: הושע השם את עמך את שארית ישראל בכל פרשת העבור יהיו צרכיהם לפניך בא"י שומע תפלה. בלי ברכות לפני או אחרי.

**תפילות קצרות שהציעו תנאים (רבנים מתקופת המשנה).**

# תוספתא מסכת ברכות (ליברמן) פרק ג הלכה ז

# היה מהלך במקום סכנה ולסטין (שודדים וגנבים): מתפלל תפלה קצרה.

# אי זה הוא תפלה קצרה ?

# ר' ליעזר או' יעשה רצונך בשמים ממעל ותן נחת רוח ליריאיך והטוב בעיניך עשה ברוך שומע תפלה

# ר' יוסה אומר: שמע לתפלת עמך ישראל ועשה מהרה בקשתן ברוך שומע תפלה.

# [ר' אלעזר בר' צדוק אומר: שמע קול צעקת עמך ישר' ועשה מהרה בקשתם ב' שומע תפילה] .

# אחרים אומרים: צרכי עמך מרובים ודעתן קצרה יהי רצון מלפניך ה' אלהינו שתתן לכל אחד ואחד צרכיו ולכל גויה וגויה די מחסורה ברוך שומע תפלה.

# אמר ר' לעזר בר' צדוק: אבא היה מתפלל תפלה קצרה בלילי שבתות ומאהבתך ה' אלהינו שאהבת את ישראל עמך ומחמלתך מלכנו שחמלת על בני בריתך נתת לנו ה' אלינו את יום השביעי הגדול והקדוש הזה באהבה על הכוס הוא או' אשר קדש את יום השבת ואינו חותם.

1. **שאלות:**
2. מה הוא הנושא של התוספתא הזאת? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. מהן שמות התנאים המוזכרים במשנה החיצונית = תוספתא, הזאת?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. מי מהתנאים המוזכרים בתוספתא – חיבר תפילה קצרה, לא ליום חול? לאיזה יום הוא חיבר אותה? \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. מה זה "עושה תפילתו קבע" שהוזכרה המשנה? \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# תלמוד בבלי מסכת ברכות דף כט עמוד ב

# רבי אליעזר אומר: העושה תפלתו קבע וכו' מאי קבע? (למה הכונה שאומרים "קבע", מהמילה "קבוע").

# אמר רבי יעקב בר אידי אמר רבי אושעיא: כל שתפלתו דומה עליו כמשוי (כאילו הוא סוחב דבר כבד).

# ורבנן אמרי: כל מי שאינו אומרה בלשון תחנונים (שמתפלל בלי להתחנן);

# רבה ורב יוסף דאמרי תרוייהו (אמרו שניהם יחד): כל שאינו יכול לחדש בה דבר.

**שאלות:**

1. למה מתכוון רבי יעקב בר אידי, כאשר הוא אומר שהתפילה נראית לו כמו משא כבד? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. איך אדם אומר את המילים של התפילה, שיש בהם תחנונים ובקשות, בכל זאת התפילה שלו לא נקראת "תחנונים"? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. "כל שאינו יכול לחדש בה דבר" – האם זה שאני מתפלל את התפילה מהסידור, בלי לחדש – להוסיף כלום, אני לא בסדר? האם אני צריך "להמציא" כל יום תפילה חדשה? \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

מצב המתפלל – עמוד 37 – לאיזה כיוון צריך להתפלל?

# משנה מסכת ברכות פרק ד משנה ה

# היה רוכב על החמור – ירד (והתפלל). (בימינו: מי שנוסע, והגיע זמן תפילה. אם יכול לעצור כדי להתפלל, יעצור ויתפלל).

# ואם אינו יכול לירד - יחזיר את פניו (יסובב את הראש לכיוון ירושלים). (לא יכול לעצור, כי זה מסוכן, או אין מקום לעמוד עם הרכב – יסובב את הראש לכיוון ירושלים).

# ואם אינו יכול להחזיר את פניו (לדוגמא, אם הוא נוסע במכונית, והמכונית מסתובבת לפי הכביש, כל פעם ירושלים נמצאת בצד אחר שלי. פעם קדימה, פעם מאחורי....): יכוין את לבו כנגד בית קדש הקדשים:

# משנה מסכת ברכות פרק ד משנה ו

# היה יושב בספינה או בקרון או באסדא (עגלות שהיו יושבים בהם, והסוסים היו סוחבים את העגלה): יכוין את לבו כנגד בית קדש הקדשים:

**שאלה**:

**השלם**: מי שנמצא בנסיעה, וצריך להתפלל:

הכי טוב - \_\_\_\_\_\_\_\_\_\_\_\_ ויסתובב לכיוון \_\_\_\_\_\_\_\_\_\_\_\_\_\_\_\_\_\_\_\_\_\_.

לא יכול – יסובב רק את \_\_\_\_\_\_\_\_\_\_\_ לכיוון \_\_\_\_\_\_\_\_\_\_\_\_\_\_\_\_\_\_\_\_\_\_.

לא יכלו לסובב את ה\_\_\_\_\_\_\_\_\_\_\_\_\_\_\_\_\_, יכוון את \_\_\_\_\_\_\_\_\_\_\_\_\_ לכיוון \_\_\_\_\_\_\_\_\_\_\_\_\_\_.

# תוספתא מסכת ברכות (ליברמן) פרק ג הלכה טו – טז.

# העומדים בחוצה לארץ מכוונין את לבם כנגד ארץ ישראל. שנאמר "ויתפללו דרך ארצם".

# העומדים בארץ ישראל מכוונין את לבם כנגד ירושלם ומתפללין. שנאמר "ויתפללו אל העיר הזאת".

# העומדים בירושלם מכוונין את לבם כנגד בית המקדש. שנאמר "והתפללו אל הבית הזה".

# העומדים במקדש מכוונין את לבם כנגד בית קדשי הקדשים ומתפללין. שנאמר "ויתפללו אל המקום הזה".

# נמצאו עומדין:

# בצפון פניהם לדרום.

# בדרום פניהם לצפון.

# במזרח פניהם למערב.

# במערב פניהם למזרח.

# נמצאו כל ישראל מתפללין למקום אחד.

השלם את הטבלה הבאה, על פי התוספתא:

|  |  |  |
| --- | --- | --- |
|  | נמצא ב... | צריך להסתובב לכיוון: |
| 1 | חו"ל |  |
| 2 | ארץ ישראל |  |
| 3 | ירושלים |  |
| 4 | בית המקדש |  |

תפילת מוסף – עמוד 38.

# משנה מסכת ברכות פרק ד משנה ז

# רבי אלעזר בן עזריה אומר: אין תפלת המוספין אלא בחבר עיר. וחכמים אומרים: בחבר עיר ושלא בחבר עיר.

# רבי יהודה אומר משמו (בשם רבי אלעזר בן עזריה): כל מקום שיש חבר עיר היחיד פטור מתפלת המוספין:

פרוש קהתי :

"חבר עיר" – הכוונה למקום שיש בו רב, ומתפללים אצלו במנין. הכוונה בימינו – אפשר להחליף את "חבר העיר" ביישב שיש בו בית כנסת עם מניין לפחות בשבתות וחגים.

את תפילת מוסף מתפללים בימים בהם הקריבו קורבן מוסף בבית המקדש (במקום הקורבן). בשבת, חגים וראש חודש. בתפילת מוסף אין בקשות או תחנונים. אלא מזכירים את הקורבן שהקריבו באותו היום.

**המחלוקת היא:**

אם תפילת מוסף היא רק במקום הקורבן, ואת הקורבן הקריבו בציבור, אולי אדם שמתפלל בלי מנין, לא צריך להתפלל מוסף?

רבי אלעזר בן עזריה – זה רק במקום קורבן ציבור, ולכן אדם בלי מנין לא מתפלל מוסף.

חכמים – אפשר להתפלל מוסף גם בלי מנין.

1. רבי יהודה בשם רבי אלעזר בן עזריה– מתפללים מוסף במנין.

אם אין מנין, אז צריך להתפלל לבד.

ההלכה

כמו חכמים – מתפללים מוסף במנין וגם ביחיד.

**שאלות:**

1. באלו ימים מתפללים תפילת מוסף? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. מהו החלק החשוב בתפילת מוסף? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. מה זה "חבר עיר" בתקופת המשנה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. מה זה "חבר עיר" בימינו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. האם יש חובה להתפלל מוסף במצבים הבאים (במקרה של מחלוקת, כתוב את המחלוקת):
6. בבית כנסת עם מניין - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
7. לבד בבית, ובבית הכנסת התפללו מוסף במנין:
8. חכמים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
9. רבי יהודה בשם רבי אליעזר: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ברכות עמוד 39

# רמב"ם הלכות ברכות פרק א הלכה ד' – ה'.

# נמצאו כל הברכות כולן שלשה מינים, ברכות הנייה, וברכות מצות, וברכות הודאה שהן דרך שבח והודיה ובקשה כדי לזכור את הבורא תמיד וליראה ממנו.

# ונוסח כל הברכות עזרא ובית דינו תקנום...

**הסבר שלושת סוגי הברכות:**

ברכות הנאה (ברכות הנהנין) – ברכות שמברכים על דבר שנהנים ממנו, לפני אכילת אוכל, שותים שתיה או מריחים ריח טוב.

ברכות המצוות – ברכה שמברכים לפני שעושים מצווה, כמו "על אכילת מצה בלילה הסדר, או ישיבה בסוכה בחג סוכות.

ברכות השבח – ברכות שבהם אנחנו משבחים את הקב"ה, בעיקר על נפלאות הטבע. כמו ברכה על הברק, הרעם, הקשת בענן, וכדומה.

**למה מברכים?**

הברכות עוזרות לנו לזכור את הקב"ה,

להרגיש כמה אנחנו צריכים להגיד לו תודה (להודות לו).

נראה כמה הקב"ה גדול ויכול לעשות הכל, ולכן נירא (נפחד) ממנו.

**ברכות הנהנים.**

אנחנו נדבר בעיקר על ברכות הנהנים.

חכמים אומרים שאסור ליהנות מהעולם הזה, בלי להגיד תודה לקב"ה. מי שלא מברך, הוא בעצם גוזל – לוקח בכוח מהקב"ה דברים ששייכים לקב"ה, והאדם שלא ברך, לוקח אותם לעצמו, בלי לקבל רשות. לכן הוא גזלן (גונב בכוח, כאשר רואים אותו).

ברכות "בורא פרי העץ", "בורא פרי האדמה" ו"שהכל" עמוד 40.

**שאלות:**

1. מהם שלושת סוגי המצוות? הסבר כל אחת בקצרה.

א.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ב. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ג. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. למה צריך לברך על האוכל? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

משנה מסכת ברכות פרק ו משנה א

כיצד מברכין על הפירות?

1. על פירות האילן אומר: בורא פרי העץ,

חוץ מן היין שעל היין אומר בורא פרי הגפן.

1. ועל פירות הארץ אומר: בורא פרי האדמה.

חוץ מן הפת: שעל הפת הוא אומר המוציא לחם מן הארץ.

1. ועל הירקות אומר: בורא פרי האדמה.

רבי יהודה אומר: בורא מיני דשאים:

**הסבר:**

ישנן 2 קבוצות עיקריות באוכל הגדל באדמה.

פרות שגדלים על העצים, ועליהם מברכי "בורא פרי העץ".

ירקות הגדלים באדמה – מברכים בורא פרי האדמה.

רבי יהודה מחלק את האדמה לשניים:

ירקות – בורא פרי האדמה.

עלים של צמח שאין לו זרעים (כמו חסה) מברך "בורא מיני דשאים".

תלמוד בבלי מסכת ברכות דף לה עמוד א

תנו רבנן: אסור לו לאדם שיהנה מן העולם הזה בלא ברכה, וכל הנהנה מן העולם הזה בלא ברכה - מעל. ... אמר רב יהודה אמר שמואל: כל הנהנה מן העולם הזה בלא ברכה - כאילו נהנה מקדשי שמים, שנאמר: לה' הארץ ומלואה.

הסבר הגמרא על פי הרב דוד פארדו:

כל העולם שייך לקב"ה. (שנאמר: לה' הארץ ומלואה).

כל זמן שהדבר שייך לקב"ה – הוא קדוש. אם אני רוצה אותו לעצמי – אני צריך "לפדות אותו" – להוציא אותו שלא יהיה קדוש. את זה עושים בעזרת הברכה.

תלמוד בבלי מסכת ברכות דף מ עמוד א

ואמר רבי זירא ואיתימא רבי חיננא בר פפא: מאי טעמא (מה ההסבר של) דרבי יהודה - אמר קרא: ברוך ה' יום יום,

וכי ביום מברכין אותו ובלילה אין מברכין אותו?

אלא לומר לך: כל יום ויום תן לו מעין ברכותיו; הכא נמי,(כאן גם) כל מין ומין תן לו מעין ברכותיו.

הרב קוק (עין אי"ה) מסביר:

לפי רבי יהודה – יש מצווה לראות בכל יום, ביופי של - את הקב"ה. " כל מין ומין תן לו מעין ברכותיו". תמצא את היופי והמיוחד בכל דבר שהקב"ה עשה בטבע.

לפי חכמים (שאת דעתם לא הבאנו כאן) – לא כל אדם צריך למצוא בכל יום את המיוחד שהקב"ה עשה בטבע. מספיק שיגיד תודה לקב"ה על האוכל והדברים הפשוטים. רק אנשים יותר מיוחדים, צריכים לראות את המיוחד שהקב"ה ברא בטבע, ולהגיד תודה עליהם.

**שאלות:**

1. איך קוראים לאדם שאוכל בלי לברך? למה? \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. האם צריך להקפיד לברך על כל סוג של אוכל את הברכה המיוחדת שלו?
3. חכמים - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. רבי יהודה - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

משנה מסכת ברכות פרק ו משנה ב (עמוד 42).

# ברך על פירות האילן "בורא פרי האדמה" - יצא.

# ועל פירות הארץ "בורא פרי העץ" - לא יצא.

# על כולם אם אמר "שהכל נהיה" - יצא:

המשנה מדברת על אדם שברך בטעות ברכה לא נכונה.

נסה להשלים בעזרת הידע, ובעזרת המשנה את הטבלה הבאה:

|  |  |  |  |  |
| --- | --- | --- | --- | --- |
|  | אכל | היה צריך לברך | בטעות ברך | הדין |
| 1 | תפוח |  |  |  |
| 2 | עגבנייה |  |  |  |
| 3 | תפוח |  |  |  |

**הסבר הדינים:**

ברך על פרות האילן "בורא פרי האדמה" – יצא ידי חובה. כי הוא אמר דבר נכון. גם האילן (העץ) גדל באדמה.

ברך על ירקות ("פרות הארץ") "בורא פרי העץ" – הוא ברך דבר לא נכון. כי עגבניה וכל ירק לא גדלים על העץ. לכן צריך לברך מחדש "בורא פרי האדמה".

על כל אוכל שברך "שהכל" – יצא ידי חובה. כי תמיד נכון להגיד על כל דבר שהקב"ה ברא אותו. ולכן יש כלל שאומר "שהכל פוטר הכל".

**שאלה:**

מה הכלל שקובע אם אדם שטעה, וברך ברכה לא נכונה, יצטרך לחזור ולברך, ומתי לא? הבא דוגמא לכל אחד מהמקרים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**הרב אליעזר מלמד – למה חשוב לברך ברכה שונה לפרות וירקות וכדומה?**

כאשר מברכים על דבר בצורה כללית – אנחנו לא רואים את המיוחד שבו. (להגיד לאדם "כמה שאתה טוב" – זה לא רציני. צריך להגיד במה הא טוב).

לכן מפרידים בין ברכה על ירקות (מברכים "בורא פרי האדמה") לפרות הגדלים על העץ (שמברכים "בורא פרי העץ").

אז למה לא נברך על על כל דבר ברכה לעצמו? ("בורא העגניה", "בורא פרי התפוח")?

הפרטים הם דבר חשוב. אבל אסור לשכוח את הכיוון (המגמה). לכן יש ברכה לכל הירקות , וברכה אחרת על כל הפרות. (אולי בשביל הבנת הרעיון: כונו יודעים כי מצלמה טובה היא כזאת שיש לה הרבה פיקסלים. שהתמונה בנויה מהרבה מאוד נקודות קטנות. ככול שהנקודות יותר קטנות – היא יותר טובה. אבל מי שהסתכל על הנקודה ועוד נקודה, לא יהנה מהתמונה. הוא רק יתרגז שהנקודות כל כך קטנות... אבל כאשר מסתכלים על התמונה כתמונה, יודעים שהיא בנויה מהמון נקודות קטנות. אבל דווקא בגלל זה – התמונה יפה יותר. אבל מצד שני, כן מסתכלים בתמונה על החלקים שלה, על האדם המצולם בה, על הנוף המופיעה בה, וכדומה. מצד אחד – לא מסתכלים על נקודה בודדת, אבל מצד שני כן מסתכלים על חלקי התמונה.

כך גם בברכות – לא מברכים "בורא פרי תפוח (=נקודה). אבל כן מברכים "בורא פרי העץ", שזו ברכה על סוג רחב, אבל כן רואה את חלקי התמונה).

משנה מסכת ברכות פרק ו משנה ג

1. על דבר שאין גדולו מן הארץ - אומר "שהכל".
2. על החומץ ועל הנובלות ועל הגובאי - אומר "שהכל".
3. על החלב ועל הגבינה ועל הביצים - אומר "שהכל".
4. ר' יהודה אומר כל שהוא מין קללה אין מברכין עליו:

פרוש המשנה:

כותרת: (הכלל המרכזי שעליו מדברת המשנה):

כל דבר שלא גדל בקרקע, כמו בשר, מברכים עליו "שהכול נהיה בדברו". מעכשיו, המשנה תביא דוגמאות לכלל הזה, ומחלוקת בנושא.

על החומץ (שמשתמשים בו להכנת אוכל), על הנובלות – פרות שנפלו מהעץ, לפני שהיו מוכנים, ועכשיו מישהו לוקח אותם ואוכל אותם. ועל הגובאי – סוג של חגבים (כמו גו'ק, קופצן, קטנים ) מברכים עליהם "שהכל".

"על החלב, הגבינה והביצים – מברכים "שהכל" .

רבי יהודה חולק (לא מסכים עם מה שאמרו חכמים) הוא פוסק כי כל דבר שהוא "מין קללה" – דבר שרואים שהוא לא טוב (כמו פרות שנפלו מהעץ, לפני שהיו מוכנים) – לא מברכין עליו כלום.

במה רבי יהודה חולק על חכמים (על אלו דברים רבי יהודה וחכמים לא מסכימים?) – תוספות יום טוב.

יש שמסבירים שרבי יהודה מסכים עם רוב הדברים שחכמים אמרו, חוץ מהחוץ והנובלות - שני דברים שבהתחלה היו טובים, רק בסוף התקלקלו. הפרי נפל מהעץ לפני שהיה מוכן, והיין שהתקלקל והפך להיות חומץ, (חומץ = יין שהתקלקל ונעשה חמוץ),שרק עליהם לא מברך. כי הם סוג של קללה.

יש שאומרים שרבי יהודה חולק על כחמים גם על הגובאי (סוג של גו'ק קטן – שהוא כשר לאכילה) לא מברכים עליו. כי החיות האלו הן קללה, כי הן באות לשדות ואוכלות את מה שגדל שם.

ההלכה: כמו חכמים, שמברכים על כל הדברים האלו "שהכל".

על מה מברכים ראשון, אם הביאו לו כל מיני פרות ביחד? על שבעת מינים, או על מה שהוא אוהב יותר?

# משנה מסכת ברכות פרק ו משנה ד

# היו לפניו מינים הרבה:

# ר' יהודה אומר : אם יש ביניהם ממין שבעה מברך עליו.

# וחכמים אומרים: מברך על איזה מהם שירצה:

הסבר המשנה:

הכותרת: היו לפניו מינים הרבה – הביאו לו הרבה סוגי פרות.

מחלוקת:

רבי יהודה: קודם מברך על שבעת המינים ("ארץ חיטה ושעורה, וגפן = ענבים, ותאנים ורימונים, זיתים ותמרים).

חכמים: יכול להתחיל ממה שהוא רוצה, ולא משנה אם יש שם פרות משבעת המינים, כי הכלל הוא "כל החביב – קודם" – אוכלים לפי מה שאוהבים.

המחלוקת העקרונית ביניהם היא בשאלה, מה יותר חשוב?

מה שאני אוהב, ולכן אברך על מה שאני אוהב קודם, וכך חושבים חכמים.

או מה שיותר חשוב לעם ישראל, עליו אברך בהתחלה.

כך חשב רבי יהודה. לכן הוא טוען, שבגלל שפרות שבעת המינים כתובים בתורה, בתור הפרות המיוחדים והטובים בארץ ישראל, ולכן גם אם אני פחות אוהב אותם, בגלל שהם חשובים, כן אוכל אותם ראשונים.

**שאלות:**

על מה מברכים קודם, אם יש לי תאנים ותפוח עץ, ואני אוהב יותר תפוח עץ?

לפי \_\_\_\_\_\_\_\_\_\_\_\_\_\_\_\_יברך קודם על \_\_\_\_\_\_\_\_\_\_\_\_\_\_.

לפי \_\_\_\_\_\_\_\_\_\_\_\_\_\_\_ יברך קודם על \_\_\_\_\_\_\_\_\_\_\_\_\_\_\_.

ברכות בשלבים שונים של הסעודה – עמוד 44.

# משנה מסכת ברכות פרק ו משנה ה

# ברך על היין שלפני המזון - פטר את היין שלאחר המזון.

# ברך על הפרפרת שלפני המזון - פטר את הפרפרת שלאחר המזון.

# ברך על הפת - פטר את הפרפרת.

# (ברך) על הפרפרת - לא פטר את הפת.

# בית שמאי אומרים - אף לא מעשה קדרה:

**הסבר הברטנורא למשנה:**

פטר את היין שלאחר המזון – הכוונה דווקא בשבתות וימים טובים, שאז רגילים לשתות יין גם בתוך האוכל. ואז כאשר עושה קידוש – מתכוון לכל היין שישתו בכל הארוחה, לפני ברכת המזון. (כל מקום שכתוב במשנה "לאחר המזון" הכוונה בארוחה – לפני ברכת המזון).

אבל בימים אחרים – שלא רגילים לשתות יין בתוך הארוחה, אם החליט לשתות יין בארוחה – יברך מחדש על היין בארוחה.

פרפרת - כל דבר שאוכלים אותו עם לחם (פת), כגון בשר וביצים ודגים קרויים פרפרת. לפעמים, היו מביאים פרפראות לפני האוכל, כדי לתת תאבון, ואחר כך בארוחה אוכלים את הדברים האלו גם בלי לחם. המשנה אומרת שאם ברך על מה שנתנו לפני הארוחה, לא צריך לברך על אותם דברים גם בארוחה, גם אם לא אוכל אותם עם לחם. (כיום,רוב האנשים אוכלים ארוחת צהריים וערב בלי לאכול לחם. אבל פעם היה ברור שהלחם זה האוכל החשוב בארוחה, והבשר, האורז, תפוחי אדמה וכדומה, הם רק תוספת ללחם).

מעשה קדרה: פרוש אחד – שאר האוכל, כמו האורז, תפוחי אדמה, ספגטי וכדומה.

פרוש שני: לחם שעשו ממנו אוכל אחר (כמו פיצה מפיתה) שמברכים עליה "בורא מיני מזונות". ואז ברור למה המשנה כתבה שאם ברך על האוכל הזה שהיה פעם לחם, צריך לברך מחדש על הלחם, כדי שלא יחשבו שאם האוכל היה פעם לחם, כבר ברכתי על הלחם, ולא צריך לברך מחדש גם על הלחם, אלא כן צריך לברך שוב על הלחם.

אבל אם ברך לפני האוכל על האורז, או הבשר שהביאו לו לפני האוכל, רק כדי לתת תאבון, לא צריך לברך מחדש בתוך האוכל.

. ובית שמאי אומרים שכמו שאם ברך על האורז לפני האוכל, צריך לברך על הלחם בארוחה, כך צריך לברך על כל דבר בארוחה מחדש. ואין הלכה כב"ש (אבל ההלכה לא כמו בית שמאי):

לסיכום:

בשבת – בגלל שברך על היין בקידוש – לא צריך לברך על היין ששותה בארוחה.

ביום חול – בגלל שלא רגילים לשתות יין בארוחה – אם כן שותה יין, צריך לברך מחדש בארוחה, גם אם ברך ושתה יין לפני הארוחה.

אם אכל לפני האוכל לחם שהפכו אותו למשהו אחר (כמו פיתה שהפכו לפיצה, וברכו עליה "בורא מיני מזונות" – בארוחה צריך לברך על הלחם.

אם אכל אוכל לפני הארוחה, רק כדי לקבל תאבון, לא צריך לברך על אותו האוכל או דומה לו מחדש בארוחה.

לפי בית שמאי: על כל דבר שאוכל בארוחה – צריך לברך, גם אם ברך על זה לפני האוכל.

ההלכה לא כמו בית שמאי.

**שאלות**:

1. הסבר את דברי המשנה "ברך על היין שלפני המזון - פטר את היין שלאחר המזון". לפי פרוש ברטנורא. \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
2. מי שאכל מנה בשר לפני הארוחה. ציין מתי צריך לחזור ולברך על הבשר בארוחה, ומתי לא? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

מה עדיף, אחד שיברך בשביל כולם, או כל אחד יברך לעצמו? (עמ' 45).

# משנה מסכת ברכות פרק ו משנה ו

# היו יושבין לאכול: כל אחד ואחד מברך לעצמו.

# הסיבו: אחד מברך לכולן

# בא להם יין בתוך המזון: כל אחד ואחד מברך לעצמו.

# לאחר המזון: אחד מברך לכולם.

# והוא אומר על המוגמר אף על פי שאין מביאין את המוגמר אלא לאחר הסעודה:

# 

**פרוש ברטנורא:**

אם סתם ישבו לאכול, ובמקרה אכלו יחד. כל אחד צריך לברך בעצמו.

אם תכננו לאכול יחד (כמו סעודת שבת), אז רק אחד מברך,

עושה את הקידוש בשביל כל מי שנמצא שם).

הביאו להם יין בתוך הארוחה: כל אחד מברך על היין לעצמו, כי הם עסוקים באוכל שלהם. ולא מקשיבים ברצינות לברכה של מי שברך בשביל כולם.

ועוד סיבה: אם הם יענו אמן אחרי הברכה של מי שברך בשביל כולם, הם עלולים להיחנק, כי הם מדברים תוך כדי האוכל.

הביאו להם יין לאחר האוכל, אחד מברך בשביל כולם. ואותו אחד מכבדים אותו גם לברך על ה"מוגמר" (קטורת. היו רגילים בסוף האוכל לשים צמחים על גחלים שיעשו ריח טוב בבית, וברכו על הריח "בורא מיני בשמים". אותו אחד שברך על היין – מכבדים אותו לברך גם "בורא מיני בשמים" בשביל כולם.

**שאלות:**

1. באיזה מקרה, אחד יכול לברך על הלחם בקול, וכולם יצאו ידי חובה, ובאיזה מקרה כל אחד צריך לברך לבד? \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. מה זה "מוגמר"? מה מברכים עליו? את מי מכבדים לברך עליו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

פת טפלה למאכל אחר (עמוד 47).

משנה מסכת ברכות פרק ו משנה ז

הביאו לפניו מליח בתחלה ופת עמו - מברך על המליח ופוטר את הפת. (הסיבה, הטעם) שהפת טפלה לו.

זה הכלל כל שהוא עיקר ועמו טפלה מברך על העיקר ופוטר את הטפלה:

**הסבר המשנה:**

המקרה: הביאו לאדם אוכל מלוח, ולחם (פת), מברך על האוכל המלוח, ולא מברך על הלחם. כי האוכל המלוח הוא יותר חשוב מהלחם.

הבאת כלל: כל מקרה שבו אני אוכל שני דברים יחד, אני צריך לברך רק על הדבר החשוב, ועל האוכל הלא חשוב – אני לא מברך.

תלמוד בבלי מסכת ברכות דף מד עמוד א

גמרא. ומי איכא מידי דהוי מליח עיקר ופת טפלה?

אמר רב אחא בריה דרב עוירא אמר רב אשי: באוכלי פירות גנוסר שנו.

הסבר הגמרא:

שואל כותב הגמרא: האם יש אוכל יותר חשוב מלחם, שנברך עליו, ולא על הלחם?

עונה רב אחא שאכן יש אוכל כזה, והוא פרות שגדלו בחופי הכנרת.

שני הסברים למה הפרות שגדלו ליד הכנרת יותר חשובים מהלחם:

רש"י - הטעם של הפרות שגדלו ליד הכנרת כל כך טובים, עד שהם יותר חשובים מהלחם.

רבנו יונה – הפרות שגדלו ליד הכנרת כל כך מתוקים, שקשה לאכול אותם לבד, אלא אוכלים אותם עם לחם מלוח, כדי להוריד קצת את המתיקות שלהם. לכן, במקרה כזה, אוכלים את הלחם רק כדי שהאוכל לא יהיה יותר מידי מתוק. ולכן מברכים רק על הפרות, ולא על הלחם.

**שאלות:**

1. איזה אוכל יותר חשוב, לחם או פרות בדרך כלל? \_\_\_\_\_\_\_\_\_\_\_\_\_.
2. איזה מקרה מיוחד המשנה אומרת שהפרות יותר חשובים מהלחם? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   1. הבאנו שני הסברים למה מי שאוכל פרות שגדלו ליד הכנרת, ואכל אותם עם לחם, מברך רק על הפרות, ולא על הלחם. כתוב את תשובותיהם:

רש"י - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

רבנו יונה - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. האם לפי דעתך יהיה רש"י ורבנו יונה יחלקו במקרה שבו אדם כן אוהב לאכול מאוד מתוק, ואוכל את הפרות האלו גם בלי לחם. מה יברך במקרה שאכל אותם עם לחם?

לפי רש"י – יברך על ה\_\_\_\_\_\_\_\_\_\_\_\_\_ כי \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

לפי רבנו יונה – יברך על ה\_\_\_\_\_\_\_\_\_\_\_, כי \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ברכה אחרונה עמוד 48.

# משנה מסכת ברכות פרק ו משנה ח

# אכל תאנים וענבים ורמונים:

# מברך אחריהן שלש ברכות - דברי רבן גמליאל.

# וחכמים אומרים - ברכה אחת מעין שלש.

# ר"ע אומר - אפי' אכל שלק והוא מזונו מברך אחריו ג' ברכות.

# השותה מים לצמאו:

# אומר שהכל נהיה בדברו.

# ר' טרפון אומר בורא נפשות רבות:

**הסבר המחלוקות במשנה:**

המשנה מדברת על שני דינים:

1. מה מברכים אחרי שאוכלים פרות משבעת המינים? (גפן – ענבים, תאנה, רימון, זיתים, דבש – תמרים).

רבן גמליאל – מברכים שלוש ברכות = מברכים ברכת המזון שיש בה 3 ברכות מהתורה.

חכמים – ברכה מעין שלוש (על המחיה).

רבי עקיבא: זה בכלל לא משנה מה אוכלים. ברגע שקבעתי סעודה (מה שאכלתי – זו הייתה הארוחה שלי) – צריך לברך ברכת המזון, גם אם אכלתי בתור ארוחת ערב סלט ירקות וגבינה , אברך בסוף ברכת המזון, למרות שלא אכלתי לחם, אלא רק סלט וגבינה.

**"ונאכל מפריה ונשבע מטובה".**

יש מנהג להוסיף בברכה מעין שלוש (על המחיה) את המשפט "ונאכל מפריה ונשבע מטובה".

**הטור – הרב יעקב בן אשר:**

זה לא נכון להוסיף את המשפט הזה.

**למה?**

כי צריך להודות לקב"ה על זה שאנחנו בארץ ישראל, לא בגלל הפרות הטובים, אלא בגלל שיש לנו כאן את המצוות שמקיימים דווקא בארץ ישראל.

**הרב יואל סירקיס – הב"ח – הבית חדש:**

נכון להגיד את המשפט הזה, כי פרות שבעת המינים כל כך טובים בזכות הקדושה שיש באדמת ארץ ישראל. אנחנו לא מודים סתם על הטעם הטוב, אלא על הטעם הטוב שהוא בזכות זה שהעץ גדל ויונק אדמה קדושה.

**פרוש קהתי למשנה:**

המחלוקת בין רבן גמליאל לחכמים:

בפסוק המדבר על ברכת המזון, כתוב את המילה "וברכת" ("ואכלת ושבעת וברכת" מצווה לברך).

השאלה היא על מה יש את המצווה לברך?

רבן גמליאל – זה כתוב אחרי שמזכירים את כל שבעת המינים. לכן המצווה לברך ברכת המזון היא על כל שבעת המינים.

חכמים – המצווה היא קשורה לקטע הקודם בתורה, שם מדברים על "ארץ אשר לא במסכנות תאכל בה לחם". דווקא על לחם. אבל על שאר שבעת המינים מברכים "מעין שלוש".

**סיכום ברכות שיש בתוך ברכת "מעין שלוש" (קהתי) – עמוד 49.**

|  |  |  |  |
| --- | --- | --- | --- |
|  | אכל | מברך בהתחלת הברכה "ברוך אתה ה'...." | מסיים את הברכה "ברוך אתה ה'..." |
| 1 | מזונות (עוגות, עוגיות, ספגטי...) | על המחיה | על הארץ ועל המחיה |
| 2 | פרות משבעת המינים | על העץ ועל פרי העץ | בארץ - על הארץ ועל פרותיה.  בחו"ל "על הפרות". |
| 3 | יין | על הגפן ועל פרי הגפן | בארץ – על הארץ ועל גפנה.  בחו"ל – ועל פרי הגפן. |

**מה מברך אחרי האוכל, מי שאכל ארוחת צהריים רק ירקות (שלקות)?**

**רבי עקיבא** – הפסוק אומר "ואכלת ושבעת וברכת". לא משנה מה.... אם אכלת ארוחה ושבעת, אתה חייב לברך ברכת המזון (כאילו אכלת לחם).

**רבן גמליאל וחכמים** – לא מברך על ירקות ברכת המזון.

**מה מברכים לפני שתיית מים**?

אם שתה כי היה צמא:

חכמים – "שהכל נהיה בדברו".

אבל אם שתה מים כי נתקע לו משהו בגרון, או כדי לבלוע כדור – לא מברך.

רבי טרפון – "בורא נפשות" (הברכה שאנחנו מברכים אחרי שתיית מים).

**על מה מברכים בהתחלה "שהכל" ואחר האוכל "בורא נפשות"?**

על כל דבר שלא מברכים עליו "בורא מיני מזונות" או "המוציא לחם מן הארץ" מברכים "שהכל" (על פי הכלל "שהכל פוטר הכל"). אחר האוכל או השתיה מברכים "בורא נפשות".

**מה זו ברכת "מעין שלוש"?**

זו ברכה שמזכירים בה את שלושת הברכות שיש בברכת מזון.

**שאלות:**

1. מאיזה פסוק לומדים שיש מצווה לברך ברכת המזון? "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_".
2. מהם שני ההבדלים שיש בסיום ברכת "מעין שלוש" בין סיום הברכה בארץ שראל, לבין סיום הברכה בחו"ל?
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. באיזה מקרה אדם שותה מים, ולא מברך עליהם? \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
6. מה מברכים לפני ששותים וודקה? למה? \_\_\_\_\_\_\_\_\_\_\_\_\_\_\_\_\_\_\_\_\_\_.